SVET KOMPJUTERA - LAKI PINGVINI - Kuda plovi ovaj brod\nŠta nas očekuje u narednih 400 brojeva\nOkruglo četiri stotine brojeva za SK i oko 144 za „Lake pingvine”, su vrednosti koje zavređuju pažnju i poštovanje. Mada je uobičajeno da se u jubilarnim brojevima osvrnemo na slavnu prošlost i podsetimo na sva dostignuća. Ovom prilikom, nešto sasvim drugačije. Upustimo se zajedno u razmišljanje o tome šta nas sve čeka u narednih 400 brojeva u svetu slobodnog softvera koji pokriva rubrika „Laki pingvini”.\nNeće ovo biti ozbiljna analiza, takav posao je vrlo nezahvalan, IT je previše dinamična kategorija ljudske delatnosti da bi mogla da se uspešno predvidi i na daleko kraći period. Sa druge strane, ovo neće biti ni spisak želja ili pusta maštanja, već nešto između, pokušaj da se sagleda ukupno stanje u razvoju slobodnog softvera i tendencije njegovog napredovanja. Pored dinamičnosti koju smo pomenuli, dodatna teškoća za bilo kakvu ozbiljniju analizu je i raznovrsnost i mnogobrojnost oblasti koje pokrivaju informacione tehnologije. Stoga ćemo se zadržati na onim koje su našim čitaocima, pretpostavljamo, najbliže i najzanimljivije.\nServeri lete u nebo\nNa dečije pitanje od čega su napravljeni oblaci šala odgovara: „Od Linux servera, uglavnom”, što svakako nije daleko od istine. Od novembra prošle godine Linux je svoju dominaciju u oblasti HPC (High-performance Computing) krunisao stopostotnim udelom, kako izveštava sajt top500.org, a istorijski posmatrano slobodni sistemi su uspostavili apsolutnu hegemoniju nad konkurencijom. Možemo sa velikom dozom sigurnosti pretpostaviti (mada znamo šta se za pretpostavke kaže) da će ovaj trend biti nastavljen i u budućnosti. Razloga je više. Slobodni sistemi odgovaraju velikim kompanijama zato što njihov razvoj košta daleko manje nego da ga izvode u okviru svojih kapaciteta. Saradnja sa zajednicom koju finansijski pomažu višestruko se isplati svim zainteresovanim stranama jer je krajnji proizvod kvalitetan, jeftin i, verovatno najbitnije, moguće ga je prilagođavati sopstvenim potrebama. Veliki biznis voli opensource model. Najbolja potvrda za to je, pored svih softverskih giganata, i sam Microsoft, dugogodišnji archnemesis slobodnog softvera, koji od skoro ima izlive (iskrene?) ljubavi ka slobodnom softveru.\nI na nižim nivoima situacija je slična. U zavisnosti od toga kako računate TCO (Total Cost of Ownership), kalkulacija je mahom na strani slobodnih rešenja, pa ne čudi stalni porast potražnje za kvalifikovanim administratorima i inženjerima sa znanjima i veštinama iz oblasti opensource tehnologija, što je trend za koji smatramo da će i dalje imati uzlaznu putanju.\nSa stanovišta krajnjih korisnika sve do sada rečeno ima pozitivne posledice koje se ogledaju u sve većoj ponudi i sve nižoj ceni dostupnih usluga i proizvoda. Zaista, dovoljno je pogledati samo deset godina unazad i videti koliko je kompletna „as a service” sfera napredovala.\nBolje Linux u ruci...\nU jednoj davnoj raspravi sa prijateljima iz redova „okorelih gejmera” o tome koji operativni sistem je superiorniji (klasična win vs. lin svađa), autor ovog teksta je, u svoj svojoj mladosti i ludosti, izjavio: „Svi ćete vi jednog dana koristiti Linux”, ni ne sluteći da će se te reči u nekom obliku i ostvariti. Tehnikom „pritajeni tigar, skriveni zmaj” Android je preuzeo primat na tržištu mobilnih uređaja i čini se da će tako ostati i u doglednom periodu. Nećemo ulaziti u analizu zašto je Android mnogo ispred konkurencije (kvalitet ili cena) kako ne bismo ponovo ušli u diskusiju u kojoj nema pobednika, samo ćemo konstatovati da je slobodni softver i na ovom polju pokazao svoj kvalitet i fleksibilnost. Pirova pobeda, ali pobeda svakako, iako dobar deo korisnika Android uređaja ne zna šta čuči u osnovi njihovih gadžeta. Takođe, primećujemo zanimljivu korelaciju u zastupljenosti uređaja između dva vodeća rešenja, koju potvrđuju i ostale statistike na koje smo nailazili. Čini se da, uz stabilnu bazu korisnika jednog ili drugog sistema, postoji i grupa koja ciklično „šeta” iz tabora u tabor, pretpostavljamo u momentima izlaska novih uređaja.\nSve u svemu, deluje da su kompanije koje čine ovaj ekosistem zadovoljne trenutnim stanjem stvari i ne planiraju neke drastične promene, pa očekujemo manje-više iste trendove i u budućnosti, pod uslovom da ne dođe do nekog drastičnog tehnološkog proboja koji bi poremetio trenutnu kalkulaciju (kao što smo rekli, ništa nije isključeno).\nJe termin uz koji definitivno ide lajtmotiv u vidu stiha iz pesme grupe Madness, koji kaže „Waiting for the train that never comes”. Tačnije, desktop Linux je odavno tu, za one koji žele i mogu da ga koriste. Nema potrebe forsirati ideju koja, mada lepo zvuči, nije nužno i izvodljiva. Linux nikada nije kreiran da bude desktop sistem, a ako ćemo pravo, nikada nije zamišljen ni kao bilo šta više od hobi projekta jednog studenta. Iz te perspektive sve što je napravljeno je više nego fantastično, a desktop je nekako uvek bio samo nusproizvod i manje bitna stavka.\nUkratko rečeno, koncept na kome počiva, konkretna tehnička rešenja i zainteresovanost biznis sektora najbitniji su razlozi trenutnog stanja desktopa na otvorenim sistemima. To stanje je daleko od lošeg, da budemo jasni, i svakim novim apdejtom situacija se popravlja, ali je potrebno objektivno sagledati situaciju i istaći nedostatke. U većini slučajeva Linux kao desktop OS obavlja više nego korektan posao, oko te činjenice se koplja sve manje lome, ali dva glavna faktora ga čine nepodesnim za širu upotrebu i ne nazire se skoro rešenje.\nPrvi su proizvođači hardvera, a drugi proizvođači softvera. Iako je poznat po odličnoj detekciji i automatskom podešavanju uređaja, pa je potreba za intervencijom korisnika svedena na minimum, najveći broj drajvera za slobodne sisteme produkt je napora same zajednice uz manju ili veću podršku proizvođača. Tamo gde ta podrška postoji, problema skoro da nema, ali u slučaju da podrška izostane, nema mnogo opcija za izradu kvalitetnog drajvera. Sa druge strane, poznati, popularni ili bitni softverski proizvodi vrlo često nemaju verziju za slobodne sisteme, pa su korisnici prosto naterani na vlasnička rešenja. Ovo je odgovor na pitanje zašto za slobodne sisteme nema, i uskoro neće ni biti, većine igara o kojima možete da čitate u SK.\nUkoliko ne spadate u kategoriju korisnika specifičnog, sa opensource aspekta posmatrano, hardvera ili softvera, vi ste u poziciji da slobodno birate i uređujete svoj informatički kutak i za vas je svaka godina – godina Linux desktopa, uživajte!


Lutovac: DS ne pristaje na fingirane izbore\nIzvor: RTS, 01.Sep.2019, 10:39\nUkoliko bi sutra bili izbori opozicija apsolutno ne bi izašla na te izbore, izjavio je predsednik Demokratske stranke Zoran Lutovac.\nZoran Lutovac je u Paraćinu, gde je održana sednica Predsedništva ujedinjene DS u proširenom sastavu, rekao da je, da bi se izašlo na izbore, neophodno da izbori budu stvarno izbori.\n"Izbore ne čini samo dan kada se ubaci listić u kutiju, već formiranje izborne >> Pročitaj celu vest na sajtu RTS << volje, izražavanje izborne volje, bez pritisaka i drugih nezakonitih radnji koje utiču na glasanje. Da bi formirali slobodnu izbornu volju potrebno je da imate pristup informacijama, da se opozicija može predstaviti građanima, da građani mogu da prime informacije", istakao je Lutovac.\nLutovac je rekao da danas građani ne mogu da dođu do relevatnih informacija šta misle druge političke opcije, osim one na vlasti.\n"To je ključni problem oko kojeg moramo da raščistimo stvari, ne pristajemo na fingirane izbore", naglasio je Lutovac.\nČlan Predsedništva Nebojša Zelenović podsetio je da se formiranje tehničke vlade nalazi u "Sporazumu sa narodom", kao i da je rok za za promenu svih članova REM do 15. septembra.\n"Ako do tada nema napretka, nema zbora, sve drugo je irelevantvno. Bojkot će se odnositi na sve nivoe izbora", zaključio je on.\nO formiranju prelazne vlade do izbora, zamenik predsednika DS Saša Paunović kaže da bi to bilo najkorisnije za Srbiju, ali, kako mu se čini, to je predlog koji se ne može sprovesti.\n"Dobili bi najpribližnije fer izbore, sve dugo biće teže.\nNiz mera treba sprovesti da bi izbori bili fer, od slobodnih medija do poštovanja svih u izbornom postupku, ali ako neko ne pristaje na takve metode rada onda ima loše namere. Ako se ispune zahtevi opozicije za fer i poštene izbore, onda će se na izbore izaći. Tražimo fer i poštene izbore", istakao je Paunović.


Cvijanović: Potrebni novi razgovori o sudbini Reformske agende @ InfoBijeljina \nCvijanović: Potrebni novi razgovori o sudbini Reformske agende\nPredsjednik Vlade Republike Srpske Željka Cvijanović izjavila je da će Vlada Srpske insistirati na novim razgovorima o sudbini Reformske agende.\n"Izmjene Zakona o akcizama nisu ni predviđene za, kako to SDS tvrdi, krpanje rupa u budžetu, već su definisane Reformskom agendom upravo kako bi se iz akcize na naftu i naftne derivate, te akcize na pivo i cigarete omogućilo namjensko izdvajanje za izgradnju puteva i auto-puteva, odnosno za oblast zdravstva", rekla je Cvijanovićeva na pitanje da prokomentariše najavu SDS-a da neće podržati izmjene Zakona o akcizama BiH.\nPremijer Srpske je istakla da je ovakvo reagovanje SDS-a za Vladu sasvim očekivano.\n"Iako Reformska agenda sadrži i obavezu da nijedan nivo vlasti neće blokirati njeno provođenje, mi smo znali da će SDS, PDP i NDP to činiti na nivou BiH, gdje su na vlasti, i blokirati svaki dogovor dva entiteta, koji i nose teret za provođenje reformi kako bi taj teret učinili težim", ocijenila je Cvijanovićeva.\n"Pošto smo sigurni da će se na isti način ove partije ponašati i onda kad na dnevni red dođe aranžman sa MMF-om ili Svjetskom bankom, Vlada Republike Srpske će insistirati na novim razgovorima sa predstavnicima EU i drugim međunarodnim organizacijama, koje su, inače, insistirale na tome da svi nivoi vlasti usvoje Reformsku agendu", rekla je premijer Srpske.\nOna je navela da je jasno da nisu svi spremni da provedu ono što su usvojili, tako da je potrebno da se kroz nove pregovore analizira da li uopšte vrijedi držati se iste verzije Reformske agende ili treba suspendovati ovu koju su usvojili svi nivoi vlasti, a izraditi nove odvojene verzije za entitete, jer su neke obaveze entiteta iste, a neke različite i pri tome potpuno isključiti nivo BiH.\nCvijanovićeva je najavila da će Vlada Republike Srpske insistirati da se razgovara o sudbini Reformske agende s obzirom na to da je već na samom početku procesa jasno da u okviru vladajuće koalicije na nivou BiH nema potencijala za njenu realizaciju.\n"Smatram da nivo BiH može samo da nas sve uvede u dodatno nepotrebno iscrpljivanje i kašnjenje u provođenju agende, tako da na vrijeme treba naći rješenje", zaključila je Cvijanovićeva.


Ministar poljoprivrede Branislav Nedimović posetio Vrbas | Oko Nas\nPotpredsednik Vlade i ministar poljoprivrede, šumarstva i vodoprivrede u Vladi Republike Srbije, Branislav Nedimović posetio je danas poljoprivredno gazdinstvo porodice Radovanov iz Vrbasa. Podrška poljoprivrednoj proizvodnji, razne subvencije i konkursne linije državnih organa namenjene ratarima, stočarima, voćarima i povrtarima, kao i svim drugim proizvođačima u ovoj oblasti, bile su teme o kojim je Nedimović razgovarao sa poljoprivrednicima sa kojima se sastao, ali i sa Predragom Rojevićem, predsednikom opštine Vrbas, koji ga je zajedno sa saradnicima, dočekao u Vrbasu.\n„Zahvaljujući podsticajnim merama Vlade Srbije i Ministarstva poljoprivrede, šumarstva i vodoprivrede, naši stanovnici uspešno se bave poljoprivredom i razvojem svojih gazdinstava. Kroz budžet za 2022. godinu izdvojili smo značajna sredstva, 73,8 miliona dinara, za razvoj poljoprivrede, a isto ćemo nastaviti da radimo i u budućnosti, zajedno sa Vladom Srbije“, istakao je Rojević.\nNakon posete farmi, ministar Nedimović sastao se sa jednim brojem poljoprivrednika iz Vrbasa i razgovarao sa njima o podsticajnim merama Ministarstva poljoprivrede, šumarstva i vodoprivrede u oblasti agrara.\nPrethodni članakPromocija prvog romana Irene Šimon „Sanjajući šeboje“ 03. martaSledeći članakKonkurs JKP „Komunalac“ za decu i mlade – Voda pre svega


source.ba | Ukidanje viza između BiH i Kine olakšat će putovanje turista i poslovnu saradnju\nRadujemo se što će Sporazum između Kine i BiH o ukidanju viza za nosioce običnih pasoša stupiti na snagu 29. maja, što će još šire otvoriti vrata narodima dvije zemlje u korist njihovih uzajamnih komunikacija, kao i povećanja međusobnog razumijevanja – izjavila je danas u Sarajevu ambasadorica Narodne Republike Kine u Bosni i Hercegovini Chen Bo.\nU svom obraćanju učesnicima simpozija posvećenog inicijativi 'Pojas i put' Chen Bo je naglasila da će Ambasada NR Kine u BiH ostati posvećena povezivanju naroda, te stvaranju više platformi za komunikaciju i otvaranju više kanala za razmjenu mišljenja.\nPodsjetila je da incijativa 'Pojas i put', koju je 2013. pokrenuo predsjednik Kine Xi Jinping, ima za cilj povezivanje država i naroda svijeta na ekonomskom, kulturnom, civilizacijskom i općedruštvenom planu.\nBiH je među 70 država i regija koje su zvanično pristupile incijativi koja predstavlja veliki doprinos u kreiranju zajedničke sudbine čovječanstva u 21. stoljeću.\nU posljednjih nekoliko mjeseci i godina, kako je kazao predsjednik VTK BiH Ahmet Egrlić, na različitim nivoima govori se o projektima koji trebaju biti realizirani i onima koji su aktuelni, a radi se o projektima vrijednim više od sedam milijardi KM. Za BiH, kako je istakao, bilo bi veoma značajno ukoliko bi se svi realizirali onako kako je to planirano.


Obama i Netanjahu razgovarali o sporazumu sa Iranom\nPredsjednik SAD Barak Obama pozvao je telefonom izraelskog premijera Benjamina Netanjahua da razgovaraju o dogovoru koji su velike sile postigle sa Iranom o njegovom nuklearnom programu, saopšteno je iz Bijele kuće.\nPortparol Bijele kuće Džoš Irnest rekao je novinarima koji su u nedjelju putovali sa Obamom da SAD "jedva čekaju" da se konsultuju sa svojim saveznikom Izraelom o međunarodnim pregovorima sa Teheranom.\nIrnest je dodao da Bijela kuća razumije skepticizam Izraela po pitanju iranskih namjera.\nPrema jutrošnjem saopštenju, Teheran je danas pristao na šestomjesečnu pauzu u svom nuklearnom programu dok će diplomate nastaviti razgovore čiji cilj je da se Iran spriječi da razvije nuklearno oružje.\nNetanjahu je kritikovao taj sporazum, nazvavši ga "historijskom greškom" i dodajući da on ništa ne garantuje.


Kolumne: Tadić: Inauguracija deo Vučićevog stvaranja kulta ličnosti\nTadić: Inauguracija deo Vučićevog stvaranja kulta ličnosti\nSvečano preuzimanje dužnosti novog predsednika u Palati Srbija predstavlja protokolarni događaj oko koga je podignuta nepotrebna medijska prašina, u skladu sa potrebom Aleksandra Vučića da gradi kult ličnosti, izjavio je za Danas bivši predsednik Srbije i sadašnji lider Socijaldemokratske stranke Boris Tadić.\n"Nisam se pojavio na Vučićevoj inauguraciji jer nisam želeo da svojim prisustvom dajem legitimitet politici koja temeljno uništava sva demokratska dostignuća koja smo postigli od 2000. godine i gura našu državu i društvo u provaliju autokratije", naglasio je Tadić.\n"Sve vreme ističu da je bilo 5000 zvanica, ali do tog broja je svako mogao da dođe. Stvara se zabluda u javnosti da taj broj znači veliku međunarodnu podršku, a zapravo se do tog broja stiglo pozivanjem lokalnih odbora, estrade i članstva SNS", izjavio je Tadić.\nBroj od 5000 zvanica svedoči samo o Vučićevoj potrebi za spektaklom, svakako ne o nekoj posebnoj međunarodnoj podršci, smatra lider SDS.\nKomentarišući izbor Ane Brnabić na mesto premijera, Tadić je ocenio da je to beznačajna promena uloga u Vučićevoj marionetskoj predstavi.\nOn je naveo da je iza njenog ministrovanja ostao dug lokalnih samouprava od oko milijardu evra, što je četiri odsto BDP, tako da se postavlja pitanje šta je to kvalifikovalo za mesto premijera, osim beskrajnog i javno priznatog poslušništva.\n"Njen ekspoze obiluje gomilom laži i lažnih obećanja. Jedino obećanje u koje verujem je da će nova Vlada predstavljati kontinuitet one Vučićeve, a to znači nastavak uništavanja demokratije, obmana i notornih laži", naglasio je Tadić.\nUpitan da li postoji mogućnost ujedinjenja opozicije pred beogradske izbore, bivši predsednik Republike odgovorio je potvrdno, podsetivši da je on već godinama zagovornik ukrupnjavanja opozicije, jer je prema njegovom mišljenju to jedino rešenje problema sa kojima se kao građani suočavamo.\nTadić ističe da SDS nikada nije blokirala taj projekat ili odustala od takve vrste dogovora, ali da je potrebno prilagoditi oblik ukrupnjavanja opozicije vrsti izbora.\nPrema Tadićevom mišljenju, bojkotom rada parlamenta opozicija bi ostala bez i to malo medijskog prostora na kome može da iskaže svoj stav.\nA što se bojkota izbora tiče, Tadić je pre za to da se partije koje nisu na vlasti izbore za fer uslove umesto da na njima ne učestvuju.


Dobre vesti za vegetarijance – Eklinika.rs\nDobre vesti za vegetarijance\nVegetarijanska dijeta povezana je sa dužim životnim vekom, sudeći po rezultatima nove studije objavljenim u žurnalu „JAMA Internal Medicine“.\nVeliko istraživanje sprovedeno na 73.308 adventista pokazalo je da vegetarijanstvo smanjuje rizik od prerane smrti, pogotovo kod muškaraca.\nStručnjaci su želeli da istraže vezu između dijete i smrtnosti, a rezultati pokazuju da vegetarijanska ishrana smanjuje opasnost od dobijanja više hroničnih bolesti među kojima su visok pritisak, metabolički sindrom, dijabetes i bolesti srca.\nMajkl Orlih sa Univerziteta Loma Linda u Kaliforniji, i njegove kolege, istražili su uzroke smrtnosti kod 73.308 pripadnika Crkve adventista sedmog dana među kojima ima mnogo onih koji smatraju da je vegetarijanska ishrana preporučena biblijskom naukom.\nSvi ispitanici svrstani su u pet grupa – nevegetarijance, poluvegetarijance, one koji jedu ribu i plodove mora, one koji jedu jaja i mlečne proizvode i vegane – one koji isključuju sve životinjske proizvode.\nIstraživanjem je utvrđeno i da su vegetarijanci češće bili stariji, obrazovaniji i u braku, konzumirali su manje alkohola, manje su pušili, više su vežbali i bili su generalno mršaviji.\nTokom 6 godina, koliko je trajalo istraživanje, umrlo je 2.570 osoba, a nivo smrtnosti u vegetarijanskim grupama bio je za oko 12 odsto niži nego u nevegetarijanskim.\nOvaj odnos dodatno je izražen kod muškaraca kod kojih je zabeleženo značajno manje smrti uzrokovanim kardiovaskularnim bolestima, dok kod žena u toj kategoriji nije primenjeno značajno smanjenje smrtnosti.\nIStraživači sa Univerziteta Loma Linda poznati su po svojim studijama o vegetarijanstvu i zdravlju, a ova studija pokazala je da muškarci ove crkve koji praktikuju vegetarijansku diejtu u proseku žive 9.5 godina duže dok žene žive 6.1 godinu duže.\nU prilog ovoj tvrdnji ide i studija Univerziteta Oksford koja je zaključila da osobe koje su okrenute vegetarijanskom načinu života imaju 32 odsto manji rizik od dobijanja srčanih bolesti u poređenju sa osobama koje konzumiraju meso i ribu.


Lokalizovan požar u Leskovcu : Nadlanu.com\nBEOGRAD, 25. aprila 2011. (Beta) - Vatrogasne ekipe lokalizovale su požar koji je u ponedeljak zahvatio trospratne stambene zgrade u leskovačkom Azbestnom naselju, a u incidentu nema povređenih, saopštila je policija.\nKako se navodi u saopštenju, požar je prijavljen u ponedeljak ujutru oko 2.20, da bi ga vatrogasci lokalizovali dva sata kasnije.\n"Trenutno na gašenju učestvuje 22 pripadnika Sektora za vanredne situacije sa četvoro vatrogasno-spasilačkih vozila, a u pomoć su stigla i tri vozila iz Niša i jedno vozilo iz preduzeća 'Zdravlje Leskovac'", navodi se u saopštenju.\nDodaje se da je reč o specifičnoj građevinskoj konstrukciji, pošto su objekti izgradjeni od azbestnih ploča koje sadrže drvene opiljke, pa se požar brzo proširio i zahvatio celu lamelu sa devet stanova.\nU saopštenju se dodaje da je bila ugrožena i susedna lamela sa takođe devet stanova, pa su stanari obe zgrade, njih oko 100, evakuisani i nema povređenih.


Prekinuta konstituirajuća sjednica Skupštine TK – Radio Feral\nPrekinuta konstituirajuća sjednica Skupštine TK\nKonstituirajuća sjednica Skupštine TK je ponovo prekinuta nakon što Klub Bošnjaka nije delegirao svog kandidata u rukovodstvo tog zakonodavnog tijela.\nPrethodno su to uradili u Klubu Srba i Klubu Hrvata, a predsjednik Kluba SDP-a Dževad Hadžić smatra kako se namjerno opstruira formiranje rukovodstva Skupštine TK.\nIzborom rukovodstva Skupštine TK otkočio bi se proces imenovanja nove Vlade TK. Zato, navodi Hadžić, logičan slijed bi bio da su danas potvrđeni predstvnici Srba i Hrvata u rukovodstvo Skupštine TK, a da se član Bošnjaka imenuje naknadno.\nSelim Bešlagić, predsjednik Kluba Bošnjaka, za novonastalu situaciju krivi sve zastupnike u Skupštini TK, a ukoliko se u petak ne izabere član Bošnjaka u rukovodstvu Skupštine TK, on će, kako je naveo, podnijeti ostavku na funkciju predsjednika Kluba Bošnjaka.\nAktuelni predsjedavajući Skupštine TK Senad Alić očekuje da će se problem s imenovanjem rukovodstva Skupštine TK riješiti što prije, a da nije njegova krivica što od oktobra 2018. do aprila 2019. godine predsjedava sjednicama.\nU toku je pauza, a nakon toga zastupnici u Skupštini TK trebali bi se očitovati o inicijativi SDA, DF-a i SBiH o smjeni Vlade TK.\n← Počinje anketa o radnoj snazi u BiH za 2019.\nDanas se obilježava Svjetski dan Roma →\nZdravstvene preporuke za zaštitu zdravlja građana u slučaju aerozagađenja\n05/12/2018 Mirsad Zulic\t0\n24/06/2016 Mirza Musanovic\t0\nTurska investicija u Živinicama?!


Subota, 10. Jul 1999.\n09. Jul 1999 18:20 (GMT+01:00)\nKo je Milena Arežina\n"Redak čovek" sudija\nIzvori iz autobiografije predsednice Privrednog suda u Beogradu: "Ja sam naočita žena egzotične, raskošne lepote, za kojom se trči samo tako"\nKo je Milena Arežina predsednik Privrednog suda u Beogradu? Da li je naočita, egzotične i raskošne lepote - to sama kaže za sebe. Neka se sama predstavi - izvodima iz njene autobiografije:\n"Rođena sam 1955. godine u Mrkonjić Gradu." Pravni fakultet upisala je 1974. godine, a završila je 1978. godine u Beogradu. "Još u ranoj mladosti izborila sam se za tretman čoveka a ne gledanje preko ženskih atributa". Bila je jedan od najboljih studenata sa prosečnom ocenom od 9,13 i univerzitetski stipendista.\nPrvo zaposlenje dobila je u Sudu udruženog rada u Beogradu, zbog kako kaže, "ideje o specijalizovanom sudu za radne sporove koja me je zapljusnula kao sveža misao i zalepila se na moj izraženi senzibilitet i gordost deteta iz radničke porodice".\n"Međutim, oduševljenje sa kojim sam startovala, ubrzo je u tom sudu splasnulo kao probušeni balon".\nPo ukidanju Suda udruženog rada, postala je stručni saradnik Okružnog privrednog suda u Beogradu i to u registarskom odeljenju, a do izbora na sudijsko mesto provela je još tri godine" ponovnog dokazivanja u svojstvu stručnog saradnika".\nPosle petnaest godina stručno saradničkog staža, juna 1994. godine izabrana je za sudiju u Privrednom sudu u odeljenju registra. Smatra da je "sudijsko mesto jako zaslužila kao i sve ostalo", mada ne poriče da je i tadašnji predsednik Suda bio zaljubljen u nju. Kasnije je kao ministar bio takođe zaslužan i za dodeljivanje stana sudiji Arežini, sa samo tri godine sudijskog staža, i to trosobnog - u centru grada - za nju i njenog sina.\n"Ja svoj izgled ne arčim, ja sam se za to izborila. Moje devetke i desetke zaslužene na zagrejanim stolicama fakultetske i domske čitaonice odredile su mi drugu komunikaciju i sa muškarcima i sa ženama i druge vrednosne kriterijume".\n"I danas kao i pre, moje ime u ovom sudu izgovara se sa posebnim poštovanjem. Ne retko iz moje sudnice stranke izlaze sa: "Svaka čast, sudija" i "Vi ste redak čovek". Jednostavno, to je u mom okruženju jako prisutno".\n"Zato, nepogrešivo mogu da prepoznam i tuđu pravdu i odvojim pravdu od nepravde, čemu posvećujem u celosti moju profesiju".\nU sutrašnjem broju: Pravda Milena Arežine: Majka postaje maćeha\n16:38h Zločini bez kraja\nNema ni hrane ni vode\nBio sam Miloševićev talac\nCirkus u Skupštini grada\nNajteže u Gnjilanu\nSPS i DPS "oči u oči"\nNastavljeni protesti u Leskovcu, zahtevi isti\nVJ spremna da se vrati na Kosovo\nIz pritvora u Štrpcima pušten jedan Srbin\nEkshumirano 14 tela u kantonu Sarajeva\nTrči, trči pa gost\nJAT leti za Tunis i Peking\nPrivremeni most na Limu kod Murina\nImamo hrane do kraja meseca\nRatne uredbe za poratno vreme\nPrevisok bodovni limit?\nDogovor JAT-a i Montenegroerlajnsa\nNBJ bez predstavnika Crne Gore\nIzbegnuta "noć dugih noževa"\nMnogo novih lica u Evropskoj komisiji\nVasić brani Brđanina\nSrbija ni do Prištine\nSrbi zatočeni u pećkoj patrijaršiji\nŽivadinović je na odmoru!\nPeković zvanično crno-beli\nPlavi u Dablinu 1. septembra\nMir, tolerancija, razumevanje..\n14:30h Vatromet i "Bure baruta"\n15:00h Kusturica predsednik žirija\n15:10h Jevtoviću želim uspeh\nDosta s ratovima preko naših leđa\nNostalgija u morskoj varijanti\nNeću biti lepotica prazne glave


RTCG - Radio Televizija Crne Gore - Nacionalni javni servis :: Politika :: Bez odgovora opozicije, protesti u opciji\nDF SPREMA ODGOVOR 01. 10. 2017. 14:46 >> 15:38 18\nDF SPREMA ODGOVOR\nBez odgovora opozicije, protesti u opciji\nDemokratski front do danas nije dobio nijedan odgovor od ostatka opozicije vezano za njihovu platformu. U tom političkom savezu kažu da će narednih dana odlučiti koje će poteze da povuku, a kao jednu od opcija, pominju proteste.\nDemokratski front je 28. avgusta ostatku opozicije dao rok da do 1. oktobra odgovore na njihov predlog da dogovore zajedničku političku borbu.\n“Do danas nismo dobili nijedan odgovor od ostatka opozicije vezano za našu platformu. Mi to prosto kao DF hoćemo da konstatujemo. Hoćemo da obavijetsimo javnost o toj činjenici, a narednih dana će stranački organi naših konstituenata, kao i Predsjedništvo DF donijeti konkretne odluke”, saopštio je lider Nove Andrija Mandić, na konferenciji za mediji.\nIz DF-a navode da ostatak opozicije ima namjeru da nastavi bojkot Skupštine, dok ne precizira koji će biti potezi DF-a, ponavljaju da su protesti u opciji.\n“Oni su izgleda odlučni da bojkotuju do izbora 2020. Evo da im poručim sa ovog mjesta da postoji jednostavna fortmula, kako da se dođe do vanrednih parlamentarnih izbora - to je organizovanje uličnih protesta, da to organizuje ujedinjena opozicija”, kazao je funkcioner DF-a Janko Vučinć.\nDemokratski front Janko Vučinić Andrija Mandić\nDF dostavio parlamentu predloge rezolucija\nSrpski narod iz CG podržava sunarodnike na Kosovu\n09. 09. 2018. 34\nBorićemo se, uprkos srbomrscima iz regiona\n07. 09. 2018. 27\nIdeja DF-a naići će na žestok otpor regiona\n07. 09. 2018. 31


Jedan kandidat protiv Šešelja | 07/11/2002 | Izvor: Blic\nBeograd -- U okviru DOS još ne postoji definisan stav o tome da li ova koalicija treba da ima kandidata na predstojećim predsedničkim izborima u Srbiji, zakazanim za 8. decembar, ili je potrebno da sve „demokratske snage“ stanu iza jednog predsedničkog kandidata koji bi odneo sigurnu pobedu. Odluku o kandidatu DOS će doneti i u skladu sa internom anketom ko bi iz vladajuće koalicije bio najpodesniji za predsedničkog kandidata.\nPremijer Srbije Zoran Đinđić izjavio je juče u Briselu da Demokratska stranka neće imati svog kandidata na predstojećim predsedničkim izborima u Srbiji, ali ne isključuje mogućnost da podrži Vojislava Koštunicu na tim izborima, pod uslovom da Demokratska stranka Srbije ne ruši reforme koje je srpska vlada započela.\nKopredsednik SDP Slobodan Orlić rekao je juče za „Blic“ da će, prema dogovoru sa prethodnog sastanka lidera DOS, u narednih desetak dana biti završeno istraživanje unutar članica DOS, kojim bi se preciziralo da li vladajuća opozicija treba da ima zajedničkog kandidata i, ukoliko treba, ko bi to bio. On je istakao da će se tema o jedinstvenom predsedničkom kandidatu DOS naći na dnevnom redu predstojeće sednice Predsedništva, na kojoj će predstavnici svih stranaka DOS izneti svoje predloge. Prema njegovim rečima, o svom predlogu SDP će odlučiti na sednici Predsedništva stranke naredne nedelje. Na pitanje da li postoji mogućnost da DOS podrži lidera DSS Vojislava Koštunicu, Orlić je istakao da je „veoma moguće da se DOS dogovori o kandidatu iz svojih redova i da bi bilo nerealno da se podeli oko podrške Koštunici koji nije u vladajućoj koaliciji“.\nOn je ocenio da se, za razliku od proteklih neuspelih izbora, Miroljub Labus neće kandidovati za predsednika i da je vrlo verovatno da će DOS imati kandidata iz svojih redova“. Funkcioner GSS Ivan Andrić rekao je za naš list da će se na narednoj sednici DOS „sigurno razgovarati o zajedničkom kandidatu na predsedničkim izborima u Srbiji“.\n- Na prethodnom zasedanju lidera DOS bilo je reči o raznim mogućnostima, ali nije donet nikakav zaključak. U DOS niko nije izrazio veliku želju da se kandiduje na predsedničkim izborima. Mislim da niko nije zainteresovan da prihvati kandidaturu, što ostavlja mogućnost da DOS neće imati jedinstvenog kandidata za predsednika - rekao je Andrić. On smatra da je još rano govoriti o mogućnosti da vladajuća koalicija podrži eventualnu kandidaturu Vojislava Koštunice i istakao da je to „tema koju treba ostaviti za sednicu Predsedništva DOS“.\nPovodom najava da se na poslednjoj sednici Predsedništva DOS razgovaralo i o tome da bi on mogao biti kandidat DOS za predsednika Srbije, lider DC Dragoljub Mićunović ističe „da ne želi da demokratski front ima više kandidata“. - Time bismo samo jačali snage bivšeg režima. Moramo postići sporazum o jednom kandidatu jer je neophodno da demokratski kandidat ubedljivo pobedi Šešelja iza koga će verovatno stati cela opozicija koja pokušava da primeni recept DOS. Neophodno je da se dogovorimo da sve stranke „iskreno“ žele uspeh izbora - smatra on i naglašava da „DC već podržava jednog od kandidata za predsednika Srbije“.\nLider Nove Srbije Velimir Ilić izjavio je da „narod hoće nove ljude i novu vlast“ jer su se ovi već „potrošili“ i založio se da stranački lideri ne mogu biti ujedno i ministri. Osvrćući se na svoju „kandidaturu“, Ilić je naglasio da nije shvatio „kandidaturu sebe i Mićunovića za predsednika Srbije ispred DOS“.\n- Posle montiranih govora, izjava i svih gluposti, DOS je mene i Mićunovića ‘ladno predložio za kandidate za predsednika Srbije. Posle tog sastanka nije mi bilo jasno da li je to bila neka provokacija ili su želeli da izbije neki konflikt nas sa Koštunicom pošto smo ga mi direktno podržali - naglasio je Ilić. Lider DHSS Vladan Batić izjavio je da će se ta stranka ponašati „indiferentno“ prema izborima za predsednika Srbije. On misli da „neće uspeti ni prvi krug predsedničkih izbora“, naglašavajući da će ova stranka „najverovatnije, bojkotovati izbore“.


Renault Twingo Coupe Cabrio i Twingo Serviser\n18 Apr 2008 - 02:06 Vesti Link\nPosle nedavne promocije sportskog Twinga RS (o tome OVDE), Renault nastavlja na širi porodicu ovog gradskog modela. Tako će najverovatnije već na ovogodišnjem salonu automobila u Parizu Renault publici predstaviti i njegovu atraktivnu CC (Coupe Cabrio) verziju sa tvrdim sklopivim krovom i sa samo dva sedišta. Prema sadašnjim informacijama, Twingo CC vizuelno neće mnogo ličiti na standardni Twingo (prednji deo više podseća na aktuelni Clio III), jedino bi njegova instrument tabla uz manje izmene ipak mogla da se nađe u Twingu CC. Naravno, platformu i motore Twingo CC će preuzeti od standardnog modela. Tačnije, radi se o 1,2 litarskom benzincu, kome je snaga sa standardnih 75 povećana na 120KS, mada bi ponudu moglao da proširi i 1,6 litarski agregat sa 133KS iz Twinga RS. Što se rešenja krova tiče, Renault neće upotrebiti neki skup i kompleksan mehanizam, već će umesto krova iz nekoliko delova, upotrebiti jednostavniji iz samo jednog dela (slično rešenju Fioravantija Vola i Ferrarija 575M Superamerica), čime se štedi na težini automobila, a prednosti su još i manja cena i veći prtljažnik. Što se cene tiče, prema britanskim izvorima Twingo CC bi mogao da košta oko 10.000 funti kada sledećeg proleća stigne u Veliku Britaniju.\nRenault Twingo Serviser\nNa ovogodišnjoj izložbi komercijalnih vozila u Celju (od 10. do 13. aprila), Renault je proširio ponudu Twinga novom varijantom, nazvanom Twingo Serviser. Radi se o dostavnom modelu, koji je zahvaljujući svojim malim dimenzijama, okretnosti i ekonomičnosti, namenjen pre svega za brzu isporuku manjih pošiljki u gradskim sredinama. Twingo Serviser izložen u Celju je inače imao ugrađen 1,2 litarski benzinski motor sa 60KS, dok je njegova prodaja u Sloveniji planirana za drugu polovinu ove godine.\n«Prethodni 1 2 3 ... 2152 2153 2154 2155 2156 2157 2158 2159 2160 2161 2162 ... 2182 2183 2184 Sledeći»


NUNS i NDNV tvrde da odluku, koja je očigledno prethodno donesena u političkim krugovima, sprovode tzv. članovi stručnih komisija: u vojvođanskim lokalnim samoupravama u pitanju je organizovana grupa od desetak osoba koji u pojedinim lokalnim samoupravama dobijaju novac za svoje medije, a u drugim izigravaju „eksperte“ za procenu vrednosti projekata. I predložei su od fantomskih udruženja.\nUdruženja naglašavaju da su u Subotici mediji u vlasništvu Vladana Stefanovića dobili više od 7,6 miliona dinara, a ovaj donedavno stručnoj javnosti nepoznati medijski radnik bio je član u komisijama u drugim lokalnim samouprava koje su donosile sporne odluke o finansiranju režimskih medija, uključujući i one koji drastično i svakodnevno krše profesionalne i etičke norme.\nU radu „stručne“ komisije u Subotici učestvovao je i Vladimir Pavlović, koji se lažno predstavljao kao član Nezavisnog društva novinara Vojvodine iako je prethodno isključen iz ovog udruženja baš zbog učešća u radu drugih spornih komisija.\nFirma Vladana Stefanovića, koji je poznat po bliskosti sa SNS-om, ali i učešću u privatizaciji medija, dobila je i 3,1 milion dinara iz budžeta Novog Bečeja, a ova lokalna samouprava je odlučila da novcem nagradi i zloglasni Informer, koji verovatno predstavlja najsramniji medijski projekat u istoriji ovih prostora, kaže se u saopštenju ova dva novinarska udruženja.\nNUNS i NDNV podsećaju građane da je sistem finansiranja javnog interesa u sferi javnog informisanja imao za cilj da se finansiraju medijski sadržaji koji su u interesu građana i koji bi trebalo da podstaknu kontrolnu ulogu medija u društvu, a nikako da se putem ovog mehanizma nagrađuju mediji koji u službi vlasti raspamećuju građane i dezinformišu ih.\nNDNV NUNS Projektno sufinansiranje Subotica Vladan Stefanović\n← Medijski mrak pokriva i nerad gradske vlasti\nIzveštavanje medija o LGBT osobama uglavnom neutralno, manji broj negativnih tekstova →\n1 komentar za: “NUNS i NDNV: Nastavlja se finansiranje režimskih medija putem lokalnih konkursa”


ŠAROVIĆ: DNEVNI CENTAR ZA BOLJI ŽIVOT DJECE SA POTEŠKOĆAMA U RAZVOJU | SRNA\nŠAROVIĆ: DNEVNI CENTAR ZA BOLJI ŽIVOT DJECE SA POTEŠKOĆAMA U RAZVOJU\nTREBINjE, 5. DECEMBRA /SRNA/ - Izgradnjom novog dnevnog centra za djecu sa poteškoćama u razvoju u Trebinju, u okviru humanitarne akcije "S ljubavlju hrabrim srcima", biće podignut nivo kvaliteta brige o njima i spriječen odlazak u ustanove zatvorenog tipa, rekao je Srni Mijat Šarović, predsjednik radne grupe za izgradnju centra.\n"Tu će biti svi mogući sadržaji - rano otkrivanje, tretmani, individualni tretmani, rad sa porodicom i zbrinjavanje djece sa težim smetnjama. Razvićemo programe zbrinjavanja djece kako bi se roditeljima dao prostor da mogu da ostave na sigurno svoje dijete, da se posvete nekim drugim obavezama, da zajedno odu na odmor i slično jer danas nisu u mogućnosti da zajedno odu na bilo koji događaj", rekao je Šarović.\n"Želim da izrazim zahvalnost kabinetu predsjednika Republike Srpske Željke Cvijanović koja je i putem ove, ali i ostalih akcija uvijek izašla u susret i imala izražen senzibilitet kada je riječ o populaciji djece sa smetnjama u razvoju i njihovim porodicama i, naravno, gospodinu Miloradu Dodiku koji je pokrenuo akciju prije deset godina", istakao je Šarović.\n"Suština programa brige za djecu sa smetnjama u razvoju jeste podrška porodicama da ta djeca ostanu da žive zajedno sa svojim roditeljima u svom gradu, a ne da budu smještena u neku ustanovu zatvorenog tipa. To je ključno, da omladina i djeca koja imaju poteškoće u razvoju sve svoje potrebe mogu da zadovolje u svom gradu", istakao je Šarović.\nUčenice Muzičke škole u Trebinju Marina Mučibabić i Marija Zirojević, koje sviraju flautu, učestvovaće u 10. humanitarnoj akciji "S ljubavlju hrabrim srcima" koja se održava pod pokroviteljstvom predsjednika Republike Srpske Željke Cvijanović.\nDirektor Muzičke škole Dušanka Babić rekla je Srni da je velika čast i zadovoljstvo da su ova škola i njene učenice izabrani da učestvuju na humanitarnom koncertu "S ljubavlju hrabrim srcima", da budu partneri predsjedniku Republike Srpske Željki Cvijanović u toj značajnoj akciji.\n"Mi smo izabrali učenice koje su u prošloj godini osvojile najviše nagrada, koje su se već pokazale na takmičenjima. Bile su najbolje u prošloj godini po rezultatima i zaslužile su da se predstave na toj manifestaciji", rekla je Babićeva.\nOna je navela da će se učenice predstaviti sa kompozicijom "Hor uličnih dečaka" koju su već izvodile, navodeći da su pripreme za nastup u toku da bi bile uvježbane za manifestaciju.\n"Posebno nam je drago što će ove godine prikupljena sredstva biti usmjerena na izgradnju dnevnih centra za djecu sa poteškoćama u razvoju, što će sigurno obradovati djecu i njihove roditelje i dati bolje uslove za rad", istakla je Babićeva.


eKapija | Budućnost je naklonjena malim aerodromima - Niš obara rekorde, Morava traži svoju šansu\nIzvor: eKapija | Petak, 16.03.2018.| 11:54\nBudućnost je naklonjena malim aerodromima - Niš obara rekorde, Morava traži svoju šansu\nUpravo o tom potencijalu govorilo se i na panelu posvećenom poslovnim modelima aerodroma u regionu - manje ili više uspešnim, održanom u okviru nedavnog Vazduhoplovnog samita Jugoistočne Evrope SEAS18.\nUpravo u tome se krije najveća šansa koju, navodi on, imaju mali aerodromi, poput bračkog, niškog, ali i nekih koji tek traže svoju šansu. Jedan od njih je i Aerodrom Morava, poznat i pod imenom - Lađevci.\nNa ovaj, nekada vojni aerodrom, oktobra 2011. sleteo je prvi civilni avion, ali i pored višemilionskih ulaganja, izgradnje pristanišne zgrade i kontrolnog tornja, kao i bezbroj obećanja - redovan saobraćaj na njemu nikada nije uspostavljen.\nKako objašnjavaju, aerodrom je idealno lociran, ne samo za stanovnike okolnih gradova (Kraljevo, Čačak, Gornji Milanovac, Kragujevac...) već i za dalji razvoj industrije, poljoprivrede i turizma u okruženju.\nO značaju teretnog saobraćaja govori i Bojan Avramović iz Regionalne razvojne agencije Jug (RRA Jug). On kaže da niškom aerodromu posebno veliki prihod dolazi od kargo saobraćaja i činjenice da se u okviru aerodroma nalazi i carinski terminal.\n- Sva roba koja dođe ili se šalje avionom iz Niša donosi značajan novac za dalje funkcionisanje preduzeća - objašnjava Avramović.\nKoferi direktno u hotel\nDa mali aerodromi moraju da posluju i zarađuju na "kreativne" načine, pokazuje i primer bračkog aerodroma.\nNjegovi sadašnji kapaciteti, naime, toliko su skromni da nisu u stanju da organizuju podelu prtljaga kada veći avion sleti pa se u dogovoru sa agencijama još na polaznom aerodromu označava u koji hotel koferi treba da idu. Nakon sletanja u Brač aerodrom ih, o svom trošku, prevozi.\n- Ta usluga se turistima toliko dopala da su počeli za se raspituju kod svojih agencija kada će biti uvedena i na drugim destinacijama, ne shvatajući da mi ovde to radimo zato što nemamo drugog rešenja - kaže Tonči Peović.\nOn, ipak, smatra da je budućnost naklonjena manjim vazdušnim lukama i da se isplati investirati u njih.\n- Do 2035. godine uspeh će beležiti samo regionalni aerodromi. Dakle, strategiju treba kreirati u kontekstu prednosti koju će imati mali aerodromi – objasnio je Peović.\nKako kaže, velike tradicionalne aviokompanije i dalje često "izbegavaju" male aerodrome, ali su na njima zato veoma prisutne manje i, naročito, niskotarifne kompanije.\nUglavnom skromnija infrastruktura donosi i manje troškove, pa ovi aerodromi mogu da jeftino ponude svoje usluge lou-kost prevoznicima koji, sa svoje strane, to prenose na pristupačnu cenu karata.\nUz to, Peović je ukazao i na još jedan sve popularniji trend u avioindustriji - saradnju velikih turoperatora i avioprevoznika. Mnoge velike svetske turističke agencije ili svojim avionima ili u partnerstvu sa aviokompanijama, naime, svake godine prevezu ogroman broj turista širom sveta. Njima je zato veoma bitno da svoje goste mogu da "isporuče" što bliže željenoj destinaciji.\nTu je, kaže Peović, i šansa aerodroma kojim on upravlja. Bračka vazdušna luka nedavno je produžila svoju pistu i na taj način omogućila sletanje većih aviona.\nGotovo istovremeno poraslo je i interesovanje agencija i aviokompanija, pa je Brač u 2017. imao rekordne rezultate, a očekivanja za ovu i naredne godine još su veća.\n– Već intenzivno radimo na sledećoj fazi produženja piste, kako bi mogao sletati B737-700 i B737-800. Cilj svega toga je da se opet prilagodimo klijentima, koji shvataju da im je interesantno da slete većim avionima na Brač, jer im to donosi manje troškova po sedištu i veću zaradu – objašnjava Peović.\nU Brač je prošle godine sletelo oko 20 hiljada putnika, a planovi su da se u budućnosti taj broj poveća na šestocifrenu brojku. Iako u okruženju ima još velikih aerodroma (Split, Zadar, Mostar, Dubrovnik...), Peović veruje da za sve njih ima mesta na tržištu.\n- Nama najbliži, splitski aerodrom, radi na granici kapaciteta. Čak i kada bismo im "uzeli" 100-200 hiljada putnika to za njih ne bi značilo ništa, a nama bi donelo mnogo.\nWizz Air i Ryanair "probudili" Niš\nOdnos velikog i malog aerodroma aktuelna je tema i u Srbiji u poslednje vreme, jer su se prilikom objašnjavanja detalja dogovora o koncesiji beogradskog Aerodroma Nikola Tesla pojavile informacije da bi broj putnika na drugim aerodromima u Srbiji mogao da bude ograničen na milion, kao i mišljenja da je ubrzani razvoj u Nišu došao "u najgorem trenutku za ugovaranje koncesije u Beogradu".\nIpak, Bojan Avramović iz RRA Jug kaže da nema razloga za zabrinutost i objašnjava da niški aerodrom ima veliku podršku države i da nikakvih ograničenja neće biti.\nOn dodaje i da je, uprkos informacijama o mogućem povećanju taksi koje se naplaćuju aviokompanijama, sa 3 na 6 EUR po putniku, nedavno odlučeno da barem do 2022. takse ostanu na sadašnjem nivou.\nPodseća i da je do 2014. godine aerodrom bio teret Gradu i da je tada doneta odluka da se, možda i po poslednji put, pokuša oživljavanje ovog aerodroma. Kako kaže, dokaz da su u tome uspeli jeste i to što lokalna samouprava više ne pomaže subvencijama, već je Aerodrom Konstantin Veliki u stanju da sam sebe izdržava.\nSa niškog aerodroma trenutno lete tri avioprevoznika. Mađarska lou-kost kompanija Wizz Air i irski niskotarifni gigant Ryanair putnicima nude jeftine letove ka desetak evropskih gradova, dok švajcarska nacionalna aviokompanija Swiss povezuje Niš sa Cirihom.\nSamo od linije ka Beču koju će Wizz Air uspostaviti 15. novembra očekuju novih 45.000 putnika na godišnjem nivou.\nVazduhoplovni samit jugoistočne Evrope SEAS18\nPoslovna zajednica Čačka\naerodrom u Kraljevu\ncarinski terminal u Nišu\nlou kost aviokompanije\naerodrom u Dubrovniku\nkoncesija beogradskog Aerodroma Nikola Tesla


Izetbegović se izjasnio: Prihvatiću svaku odluku...\nPredsedavajući Predsedništva BiH Bakir Izetbegović izjavio je da će prihvatiti kakva god da bude odluka Ustavnog suda BiH, ili OHR u vezi sa referendumom u RS.\nDodik: Odluka Tužilaštva dokaz da BiH nema smisla\nPredsednik Republike Srpske Milorad Dodik rekao je da obustava istrage protiv Almira Merdića za napad na premijera Srbije Aleksandra Vučića u Potočarima pokazuje da je BiH zemlja koja nema...\n"Dodiku kad zafali para seo bi i sa crnim đavolom"\nMilorad Dodik je pokazao da on samo ume da galami, a da je u suštini velika kukavica. On to kao Milorad Dodik može da radi, ali kao predsednik RS nema pravo da bude kukavica, ističe zastupnica SDS...\nKo će ugasiti svetlo: Tadića napustio još jedan saradnik!\nNakon prelaska Aleksandra Senića, jednog od osnivača SDS-a u tabor naprednjaka, i Goran Miljković, član predsedništva Socijaldemokratske stranke Borisa Tadića, prekjuče je imenovan za...\nHit: Preletačević čestitao kolegi Seniću "preletanje" u SNS\nAleksandar Senić "preleteo" je iz Socijademokratske stranke Srbije u vladajuću Srpsku naprednu stranku, a dok bi neki kritikovao njegovu nelojalnost šefu tadiću, za ovaj postupak njemu su stigle...\nPoziv koji se ne odbija: Tadićev Senić prebegao kod Vučića\nOpšte rasulo: Tadić ostaje bez stranke\nBanjaluka (ne) može bez Beograda\nMiting i kontramiting u Banjaluci potvrdili su da i vlast i opozicija u Republici Srpskoj podršku traže u Beogradu. Analitičar Aleksandar Radić razloge za to vidi u dva nivoa - identifikaciji...\nSDS: Rukovodstvo Borca da podnese ostavke!\nPredstavnici Gradskog odbora Srpske demokratske stranke /SDS/ Banjaluka smatraju da rukovodstvo FK Borac snosi krivicu za ispadanje ovog kluba iz Premijer lige BiH, zbog čega bi iz moralnih razloga...


Turska kompanija “Erteks” gradi fabriku u Arilju\nPredsednik opštine Arilje Miloš Nedeljković najavio je da turska firma “Erteks” izgraditi svoj pogon u ovom gradu, u kome će posao naći oko 400 radnika.\n“U Arilje dolazi predstavnik turske kompanije “Erteks” sa kojom je potpisan memorandum o saradnji u junu ove godine. Kompanija se bavi proizvodnjom eko kože i planirano je da u ovoj fabrici zaposli oko 400 radnika”, rekao je za Glas zapadne Srbije predsednik opštine Arilje.\nNedeljković je istakao da je opština obezbedila lokaciju i da je potrebno da se to zemljište sa poljoprivrednog prevede u građevinsko.\nPrilikom potpisivanja memoranduma najavljeno je da će fabriku opremiti najsavremenijom tehnologijom i da će se posebno voditi računa o ekologiji. Osim postojećih, kupljeni su i dodatni filteri za prečišćavanje otpadnih voda koji su čak i iznad standarda Evropske unije. Fabrika će se prostirati na 3.000 metara kvadratnih, na oko dva hektara zemljišta.


Mihai Popoviciu, poreklom iz Rumunije, otpočeo je karijeru pre 12 godina, a prvo izdanje usledilo je 2005.godine, za renomirani label DJ Hella, Gigolo Records. Od tada, on neprekidno niže uspehe, izdajući trake za mnoge cenjene etikete i visoko se kotirajući na top listama. Njegovi DJ setovi predstavljaju intenzivno muzičko putovanje koje osvaja plesne podijume najpoznatijih evropskih klubova, među kojima su Panorama Bar i Watergate u Berlinu, Fabric u Londonu i Space na Ibici.\nSerijal Dirty Soundz lansiran je prošle godine, sa ciljem da promoviše kvalitetni underground house zvuk, a žurke prati sjajna atmosfera i sve veća popularnost među publikom. Uz rezidente - DJ dvojac Battric & MiVu, nastupaju i pažjivo birana imena sa domaće underground scene, a ovim partyjem započinje serija gostovanja stranih DJ-eva koji do sada nisu nastupali u Beogradu.\nKarte su dostupne od 27. maja na prodajnim mestima Eventima i putem sajta www.eventim.rs, po pretprodajnoj ceni od 550 dinara.\nLink za DJ set Mihai Popoviciua: OVDE


Kako je moguće da se pokradu izbori u Americi - 03.11.2020, Sputnik Srbija\nKako je moguće da se pokradu izbori u Americi\nMogućnost izborne krađe na američkim predsedničkim izborima jedan je od elemenata izborne kampanje Donalda Trampa i pre svega se odnosi na glasanje putem pošte... 03.11.2020, Sputnik Srbija\nanalize i mišljenja, komentari i analitika, sad, donald tramp, bajden ili tramp: američki izbori 2020., izbori\n22:16 03.11.2020 (Osveženo: 15:31 29.10.2021)\n© AP Photo / Charles Rex ArbogastPredsednički izbori u Americi\nMogućnost izborne krađe na američkim predsedničkim izborima jedan je od elemenata izborne kampanje Donalda Trampa i pre svega se odnosi na glasanje putem pošte, koju je ove godine iskoristio rekordan broj Amerikanaca. Ipak, činjenica je da u američkom izbornom sistemu ne postoji institucija koja određuje ko je pobednik izbora.\nSumnje u to da će neko počiniti izbornu krađu i ukrasti glasove koji u američke izborne komisije stižu putem pošte, prema rečima nekadašnjeg dopisnika lista „Politika“ iz Vašingtona Milana Mišića, prenaglašene su. Za tako nešto, prema njegovim rečima, nema dokaza, jer su ranija istraživanja o tome ukazala na veoma mali procenat greške.\n„Tramp je, osim toga, najavio da će videti da li će priznati rezultate izbora. Priznaće ih svakako ako bude pobedio. Ono što je očigledno njegova namera, jeste da ospori validnost glasanjem poštom, koje je ove godine zbog zdravstvene situacije i krize izazvane virusom korona drastično veće. Njegova je pretpostavka da će se poštom izjašnjavati mahom pristalice demokrata“, objašnjava Mišić.\nJe li uopšte moguća krađa izbora u Americi\nKljučni problem na ovim izborima, a koji u dosadašnjim izbornim ciklusima nije bio u fokusu je, prema Mišićevim rečima, činjenica da u američkom izbornom sistemu ne postoji institucija koja određuje ko je pobednik izbora.\n„Sve se do sada zasnivalo na političkoj normi ili političkom običaju da kada postane jasno koji će kandidat prvi stići do 270 elektora, što je minimum za ulazak u Belu kuću, drugi kandidat koji za to više nema šansi, priznaje rezultat. Ako situacija bude tesna i neko odbije da prizna rezultat i počne da osporava rezultate izbora, to bi mogao da bude uvod u ustavnu i razume se, političku krizu sa neizvesnim ishodom“, kaže Mišić.\nJedna od mogućnosti je, prema rečima našeg sagovornika, da se predsednik bira u Predstavničkom domu Kongresa. U tom slučaju glasaju državne delegacije, a ne svaki član Predstavničkog doma pojedinačno, a u državnim delegacijama većinu imaju republikanci. Oni imaju pravo da za predsednika izaberu koga žele, ne obazirući se na izborni rezultat niti na to ko su bili kandidati. Ovako je izabran samo jedan predsednik u američkoj istoriji — Džon Kvinsi Adams 1825. godine.\nOd završetka izbora počinje prelazni period koji kulminira 20. januara, kada se iz Bele kuće iseljava stari, a useljava novi predsednik, a zvanično proglašenje izbornih rezultata obavlja se 14. decembra, kada se sastaje elektorski koledž. Pravilo i politička praksa u većini država je da kandidat koji je osvojio većinu, dobija sve elektorske glasove, osim u dve države. Međutim, prema slovu Ustava, svaka država može elektorske glasove da dodeli po nahođenju, objašnjava Mišić.\n„Dakle, ima puno elemenata za političku dramu i političku krizu. Sve zavisi od toga kakav će biti rezultat, a ono što otežava situaciju i što povećava verovatnoću krize, jeste činjenica da će brojanje glasova potrajati nekoliko nedelja, a možda i više od mesec dana“, ocenjuje Mišić.\nNepostojanje ličnih karata otvara mogućnost za krađu\nKontrola izbora u Americi je uobičajena, dodaje Mišić — poštanski glasovi otvaraju se pred specijalnim komisijama, što je uređeno na nivou saveznih država. Zbog toga imamo situaciju da se ponegde već danima broje poštanski glasovi, ali se ne saopštavaju rezultati, dok u drugim državama brojanje poštanskih glasova počinje tek kada se zatvore birališta.\nZbog toga što u Americi ne postoji jedinstveni identifikacioni dokument i što je procedura registracije birača i provera identiteta u svakoj državi definisana na poseban način, prema Mišićevim rečima, sprečavanje glasača da glasaju je najbolji način za krađu izbora. Što se tiče brojanja glasova, jedini put kada je sa tim bilo problema bili su izbori 2000, kada je pobedio Džordž Buš Mlađi zahvaljujući sudskoj odluci.\nSve to povećava mogućnost od zaoštravanja političke situacije u Americi. Amerika je, prema Mišićevim rečima, veoma polarizovana. Valja napomenuti da se u XX veku svega tri puta dogodilo da predsednik ne bude reizabran — Herbert Huver izgubio je 1932. izbore od Franklina Delana Ruzvelta, Džimi Karter je poražen od Ronalda Regana 1979, a Džordž Buš Stariji izgubio je izbore od Bila Klintona 1992.\nBajden ili Tramp: Amerika danas bira predsednika\nKo god da pobedi na američkim izborima, Kosovo neće postati nezavisna država /video/\nOtkrivena Bajdenova strategija za Srbiju: Šta nas čeka ako u Americi pobedi kandidat demokrata


Đurić ''trlja ruke'' posle žreba - Biće pune tribine u Humskoj - Sportske.net\nĐurić ''trlja ruke'' posle žreba - Biće pune tribine u Humskoj\nIzvor: Sportske.net, kurir-info.rs\nPrvi čovek Partizana Dragan Đurić zadovoljan je ishodom jučerašnjeg žreba grupa Lige Evrope i očekuje prave fudbalske spektakle u Humskoj.\nI dok navijači Partizana poslednjih dana prelaznog roka očekuju neke konkretne poteze od čelnika crno-belih po pitanju novih pojačanja, predsednik kluba Dragan Đurić jedva čeka duele sa Totenhemom, Bešiktašom i Asterasom, uveren da će tribine stadiona u Humskoj na svim mečevima biti ispunjene do poslednjeg mesta.\n''Naša grupa je jaka, u njoj se nalaze kvalitetni klubovi, a to nam garantuje da će na svim utakmicama u Beogradu biti pun stadion. Očekujemo podršku naših navijača i nadamo se dobrim rezultatima'', poručuje Đurić, a prenosi ''Kurir''.\nUkoliko bi se njegove želje obistinile, pa još ako bi i fudbaleri Partizana uspeli da iznenade nekog od favorita, kasa crno-belih bila bi još punija, uz onih 1,3 miliona evra, koliko će crno-beli inkasirati za plasman u ovu fazu takmičenja u Ligi Evrope.\nAli, bez nekih značajnijih pojačanja to će ići vrlo teško, a tu je Đurić na potezu...


Lutovac i Zelenović: Protest nije izgubio legitimitet, nego dobio novu snagu - Infobrif\nObjavljeno 18.03.2019. u 13:25\nPredsednik Demokratske stranke Zoran Lutovac i predsednik opštine Šabac Nebojša Zelenović ocenili su danas da posle upada demonstranata u Radio televiziju Srbije protesti nisu izgubili legitimitet, već da su dobili novu snagu.\nLutovac i Zelenović, koji su među liderima Saveza za Srbiju (SzS), rekli su za televiziju N1 da je za upad na RTS najodgovorniji predsednik države Aleksandar Vučić i da se zato traži njegova smena, jer „kada bi javni servis mesec dana radio pošteno, Vučić ne bi imao nikakvu šansu na izborima“.\nBrnabić: Ne postoje neki rokovi koje može da da neki fašista. Ko si ti da daješ rokove?\n„Protesti se ne zaustavljaju niti se smanjuje broj ljudi koji dolaze, svaki dan stižu pozivi da govorimo na protestima u raznim gradovima, i ovo mora da proizvede promenu“, istakao je Zelenović i dodao da je to „kulturna revolucija“.\n„Na poštenim izborima Vučić nema nikakvu šansu“, kazao je Zelenović.\nNa pitanje da li lider Pokreta Dveri Boško Obradović postaje glavni organizator protesta, Lutovac je rekao da je to medijski spin koji hoće da ubaci priču da se Obradović nameće.\nAko je Obradović „bio prvi koji je ušao tamo“, normalno je i da ih on pozove da se povuku, rekao je Lutovac i dodao da je „normalno da ako on može da kontroliše one koji su najnezadovoljniji i skloni ekstremizmu, da on najviše na njih može da utiče, ali odluke oko toga ko će koju ulogu da preuzme donosimo u Savezu“.\nAleksandar Vučić: Možda smo napravili grešku…\nZelenović i Lutovac su osudili jučerašnja hapšenja, ocenjujući da su „dečaci poslednji put bili tako hapšeni u vreme Slobodana Miloševića“.\nLutovac je rekao da će daljih sukoba sa policijom biti jedino ako policija dobije takvo naređenje.\n„Ali niko od građana ne treba da se oseti ugroženo. Oni hoće da prikažu lažnu sliku o nasilnim protestima, od demonstranata niko nije hteo ni da zgazi cvet“, rekao je Lutovac.\nSavez za Srbiju: Vlast ima rok do 15 sati da pusti uhapšene\nNebojša ZelenovićProtestsavez za srbijuZoran Lutovac\nDnevni Avaz: Evo gde je Sergej Trifunović, dok je Srbija na nogama (VIDEO)\nGradonačelnik Kragujevca odbio da primi predstavnike „Jedan od pet miliona“


Поштари пристали на услове Владе - Vojvođanski novinar\nVesti Društvo Panorama 2021\nPoštari pristali na uslove Vlade\n13 decembra, 2019 urednik\t0 Comments\tPoštari pristali na uslove Vlade\nRadnici Pošte Srbije, koji su bili u štrajku više od nedelju dana, sinoć su prihvatili uslove radne grupe Vlade Srbije. Javnost još nije obaveštena o konkretnim dogovorima, verovatno zato što se očekuje da sve dogovoreno bude danas potpisano. I danas održan protest ispred Glavne pošte u Novom Sadu.\nPoštari pristali na uslove Vlade, deo radnika nezadovoljan, očekuje se prekid štrajka nakon potpisivanja dogovorenog\nKako su javili mediji, sinoć je dogovoreno da bude prekinuta obustava rada koja traje od 2. decembra, da budu povučene kazne i da niko od radnika koji nisu radili ne bude pod suspenzijom. Dogovoreno je da radnici sa najmanjim primanjima dobiju najveće povećanje plata. Deo radnika Pošte nije zadovoljan dogovorenim, ističući da su izigrani jer su oni koji su prisustvovali pregovorima pristali na određena povećanja, a rukovodstvo ostaje u svojim foteljama. Oni zameraju i predstavnicima koji su bili na pregovorima što nisu izašli pred kolege koje bi se potom izjasnile da li prihvataju predlog ili ne.\nTomislav Mandić, glavni poverenik Samostalnog sindikata poštanskih radnika za Novi Sad, rekao je za 021 da je ponuda koju su dobili od Vlade u suštini ista kao prvobitna osim što su radnicima u tehnologiji povećana primanja za 20 odsto, što je oko 8.000 dianra u proseku. On je istakao i da će pregovori biti nastavljeni i narednih meseci, da bi se pronašla mogućnost da plate u 2020. godini budu povećane za još koju hiljadu dinara. Kaže i da je napravljen dogovor u pisanom formatu po kom bi trebalo jednom ili dva puta mesečno da se sastaju predstavnici Vlade sa timom radnika pošto je obećan i prijem novih zaposlenih.\nOn je na današnjem skupu ispred Glavne pošte ponovio da niko neće snositi posledice obustave rada i da će svi dani biti plaćeni.\n– Danas će biti potpisan papir koji nam to garantuje. Biće još pregovora i na njih će ići većinski radnici iz Vojvodine i Novog Sada, jer su oni bili i najuporniji. Odobreno je i povećanje komercijalnih usluga, a Vlada će izdvojiti 300 miliona za povišice – rekao je Mandić okupljenim radnicima.\nOkupljene radnike je zanimalo i da li će povećanje dobijati i oni koji su radili za vreme obustave, da li su sve dobili napismeno i šta je sa direktorom pošte. Jedan od okupljenih radnika naglasio je da dok ne dobije rešenje napismeno neće početi sa radom. Radnicima koji su bili u štrajku je i dalje zabranjen ulaz u prostorije pošte jer su i dalje suspendovani.\n← Počinje ciklus “Božićno-novogodišnji koncerti”\nUsvojen budžet Novog Sada za narednu godinu →\nSVE INTENZIVNIJA I PLODOTVORNIJA SARADNJA GRADA NOVOG SADA I MATICE SRPSKE\nFilm „Dara iz Jasenovca“ kandidat za Zlatni globus\nPODRŠKA IZ JAPANA GRADU NOVOM SADU – EVROPSKOJ PRESTONICI KULTURE\nArhiva Izaberi mesec decembar 2020 (4) novembar 2020 (40) oktobar 2020 (61) septembar 2020 (77) avgust 2020 (69) jul 2020 (102) jun 2020 (112) maj 2020 (84) april 2020 (204) mart 2020 (195) februar 2020 (26) januar 2020 (31) decembar 2019 (93) novembar 2019 (32) oktobar 2019 (11) septembar 2019 (21) avgust 2019 (8) jul 2019 (13) jun 2019 (21) maj 2019 (18) april 2019 (10) mart 2019 (23) februar 2019 (14) januar 2019 (32) decembar 2018 (16) novembar 2018 (36) oktobar 2018 (35) septembar 2018 (8) avgust 2018 (13) jul 2018 (6)


Turska: Ništa od isprike za izjavu o Kosovu – Minber\nsij. 13, 2014 at 10:47 am\nTurska: Ništa od isprike za izjavu o Kosovu\nŠef turske diplomacije Ahmet Davutoglu rekao je da se Ankara neće ispričati Srbiji zbog izjave premijera Recepa Tayyipa Erdogana “Turska je Kosovo i Kosovo je Turska” jer u njoj nije bilo uvrede, već samo pozitivnih osjećaja, naglašavajuću da su odnosi Srbije i Turske postali kičma stabilnosti Balkana.\nDavutoglu je u intervjuu za Blic, organiziranom na poziv Ankare kako bi se razjasnila sporna Erdoganova rečenica izgovorena u Prizrenu prošle godine, istaknuo da premijerovo spominjanje Kosova nije bilo političke prirode, niti je predstavljalo ispoljavanje ekspanzionističke politike, prenosi Tanjug.\n‘Samo pozitivan stav prema Srbiji’\n“U pitanju je kulturna definicija. Kad na turskom jeziku kažete da je ”Kosovo njegova druga zemlja”, to ukazuje na kulturnu bliskost. Iskreno se nadam da bi ovo trebalo biti dovoljno da pokažemo naše dobre namjere prema srpskoj Vladi i narodu”, objasnio je Davutoglu i dodao da se “jedna mala rečenica ne bi smjela vaditi iz konteksta cijelog govora”.\nDavutoglu smatra da je iz tog govora mnogo važnija Erdoganova rečenica: “Turska je podjednako bliska sa svim narodima na Balkanu”.\nŠef turske diplomacije je naglasio da teritoriji Srbije, Kosova, Bosne nisu dijelovi Turske i da oni ništa na tu temu nisu ni tvrdili.\n“Tvrdimo da postoje samo zajedničke emocije i samo pozitivan stav prema Srbiji”, kaže šef turske diplomacije.\n“Kad bi predsjednik Tomislav Nikolić došao u Istanbul i rekao ”ovo je moj grad”, mi bismo mu aplaudirali i ne bismo ni pomislili da pokazuje ekspanzionističke namjere prema Turskoj”, tvrdi Davutoglu.\nProšle godine, predsjednik Srbije rekao je da je Erdoganova izjava ratnohuškačka i “agresija bez oružja” te zatražio ispriku.\nDavutoglu je odnose s Vladom Srbije i predsjednikom Nikolićem, kao i prethodnim predsjednikom Borisom Tadićem, opisao kao odlične, naglasivši da je “glavni uspjeh u vanjskoj politici Turske popravljanje i razvoj odnosa sa Srbijom”.\n“Bio je ogroman uspjeh prevazići ono što se događalo devedesetih godina zbog rata u Bosni i na Kosovu. Mnogi su mislili da su dvije vlade na suprotnim stranama…Suprotno situaciji iz devedesetih, odnosi između Srbije i Turske su postali kičma stabilnosti Balkana”, ocijenio je Davutoglu.\nOn je rekao i da je Erdogan u Prištini jasno istaknuo da Turska ne pravi razliku između etničkih i vjerskih grupa na Balkanu i da je rečenicu “Kosovo je Turska” mogao izgovoriti i u Beogradu jer “Turska ima isti osjećaj zajedničke sudbine i emocija prema svim balkanskim narodima”.\nadmin 13 siječnja, 2014\nU Ramallahu protesti protiv UNRWA, 60 povrijeđenih\nItalija će ispoštovati obećanje o sirijskom hemijskom oružju


Airoh Twist 2.0 je sada još efikasniji i agresivniji - Moto Berza\nAiroh Twist 2.0 je sada još efikasniji i agresivniji\nIzgledalo je nemoguće, ali inžinjeri iz Airoh fabrike su uspeli da poboljšaju svoj bestseler.\nTwist 2.0 je sada još efikasniji i agresivniji, a pritom je ostao neverovatno lagan.\nŠkoljka napravljena od HRT-a (visokootporne termoplastike) sada ima i zadnji spojler koji poboljšava aerodinamiku, čineći Twist 2.0 neverovatno stabilnim i pri velikim brzinama.\nUnitrašnji deo kacie je sada posebno dizajniran sa ciljem sa smanjai silu koja se prenosi na glavu vozača.\nDD sistem kopčanja koji je takođje novina sada obezbeđuje maksimalnu sigurnost.\nSofisticirani sistem kanalisanja protoka vazduha, filter za prašinu, odlična aerodinamika i sistem kopčanja DD-prstenova stvaraju savršenu kombinaciju koja zadovoljava potrebe najzahtevnijih vozača.


budžet Glavnog grada – Bankar.me\nTag Archives: budžet Glavnog grada\nJuly 27, 2021 CRNA GORA, FINANSIJE, SVE VIJESTI 0\nDecember 12, 2019 CRNA GORA, SVE VIJESTI 0\nBudžet Glavnog grada za narednu godinu je urađen nezakonito, jer u njemu nijesu predviđena novčana sredstva za finansiranje KIC-a Malesija čiji je Glavni grad osnivač, saopštio je Nik Đeljošaj, predsjednik Opštine Tuzi na jučerašnjoj centralnoj javnoj raspravi o nacrtu budžeta najmlađe crnogorske opštine za 2020. godinu.\nNovember 18, 2019 CRNA GORA, MAKRO, SVE VIJESTI 0\nJavna rasprava o Nacrtu odluke o budžetu Glavnog grada za 2020. godinu, kojim su planirana sredstva od 93,7 miliona eura, što je ujedno i najveći budžet kojim je Glavni grad ikada raspolagao, počela je u petak.\nBudžetu fali 638 miliona eura\nNovember 6, 2014 Članci, MAKRO, SVE VIJESTI 0\nUbudžetu za narednu godinu, koji će se danas naći na sjednici Vlade, nedostajuća sredstva iznose 638,6 miliona eura. Od tog iznosa na otplatu duga se odnosi 398,2 miliona eura, dok je deficit projektovan na 240,5 miliona eura. Deficit od 240,5 miliona ili 6,78 odsto BDP-a je projektovan u slučaju početka …\nPodgorica: Predložen budžet od 47 miliona\nNovember 13, 2013 Ekonomija, MAKRO, SVE VIJESTI 0\nSkupština glavnog grada usvojila je prijedlog budžeta za 2014. godinu, koji iznosi 46.930.000 eura, odnosno 1,14 odsto manje od plana za ovu godinu. U Nacrtu odluke o budžetu za 2014. godinu, navodi se da strukturu ukupnih primitaka čine sopstveni prihodi, koji iznose 33.910.000 eura, prenijeta sredstva iz prethodne godine u …


"Kolinda još jednom pokazala svoje pravo lice" - BIGportal.ba\n1 Decembra, 2019 1 Decembra, 2019 0133\nSDA je saopštila da je hrvatska predsednica odavanjem počasti osuđenom ratnom zločincu “još jednom pokazala svoje pravo lice i svoje agresivne namere prema BiH”\nHrvatska predsednica Kolinda Grabar Kitarović je na svom Fejsbuku odala počast osuđenom ratnom zločincu Slobodanu Praljku, tako što je objavila stori sa fotografijom Praljka, na kojoj se nalaze i hrvatska zastava i beli krst.\n“Odavati počast osuđenom ratnom zločincu znači direktno vređati žrtve njegovih zločina. U uređenim evropskim državama nezamislivo je da predsednici odaju počast zločincima, npr. nacističkim generalima osuđenim pred Nirnberškim tribunalom. Očigledno je da Kolinda Grabar-Kitarović ne poštuje to temeljno moralno i civilizacijsko pravilo, te se umesto sa žrtvama, solidariše sa njihovim krvnicima”, navodi se u saopštenju, prenosi Klix.\nKako se navodi, Praljak je pred Haškim tribunalom osuđen za učešće u udruženom zločinačkom poduhvatu sa ciljem podele Bosne i Hercegovine i pripajanja njenih delova Hrvatskoj, a odavanje počasti takvoj figuri znači slanje veoma jasne političke poruke prema BiH.\n“Predsednica Hrvatske mora da zna da nikada neće ostvariti ono što čak ni Praljak i njegovi mentori nisu uspeli da ostvare silom oružja. Sama činjenica da ipak pretendira ka tome, ukazuje da ona ne želi stabilnost i dobrosusedske odnose sa BiH. Očigledno je jedini cilj ubiranje jeftinih političkih poena bez obzira na štetu koju njene reči i postupci uvek ponovo nanose poverenju među građanima dve zemalje”, navodi SDA.\n“Zapadni Balkan treba da ima evropsku perspektivu, ali ne znam kad”


Sledi tradicionalno zajedničko fotografisanje i obraćanje predsednika Švajcarske, nakon čega će predsednici Rusije i SAD preći u biblioteku.\nFoto: FRANCOIS WALSCHAERTS / EPA;\nUšakov je rekao da će se pregovori sastojati iz tri dela - prvo u uskom, a zatim u proširenom sastavu, nakon čega će uslediti odvojene pres konferencije dve strane.\nUšakov je rekao da ne zna da li će dvojica predsednika želeti da se povuku u stranu i da razgovaraju oči u oči i dodao da to zavisi od njih dvojice.\nOsim Ušakova i Lavrovova, u ruskoj delegaciji će biti i portparol Kremlja Dmitrij Peskov, ambasador Rusije u SAD Anatolij Antonov, načelnik generalštaba Oružanih snaga Rusije Valerij Gerasimov i zamenik ministra spoljnih poslova Rusije Sergej Rjabkov.\nSastanak Putina i Bajdena trajaće četiri do pet sati sa pauzama i promenama formata, izjavio je danas Peskov. On je to rekao odgovarajući na pitanje novinara da li je predviđeno da susret dvojice lidera traje pet sati.


Sređuju obalu i ekološke elemente uzgajališta školjki\nObilježavajući Dan planete Zemlje, kao i ranijih godina, DOO “Školjke Boke”, DOO ”Boka Gard Security”, JU Gimnazija- Kotor, OŠ “Savo Ilić”, OŠ “Njegoš” i Institut za biologiju mora Kotor, u saradnji sa kompanijama “Expo” i “Napredak” iz Kotora, sprovešće više značajnih društveno-ekoloških i korisno-edukativnih aktivnosti.\nNa uzgajalištu školjaka firme “Školjke Boke” u Orahovcu tako će 21.aprila u podne, biti organizovana akcija čišćenja lokacije od ušća rijeke Ljute do vodovoda Orahovac. Na ovom uzgajalištu poznatom po primjeni ekološki naprednih tehnologuija i materijala, očistiće se i solarni paneli koji služe za napajanje strujom, objekat na uzgajalištu izgrađen od prirodnih materijala, suvo zidani eksperimentalni bazen, te filter vodocrpnika iz izvora. Obaviće se i prekopavanje komposta-organskog đubriva na zelenim površinama oko uzgajališta, sadnja drveta u moru-hidropona i postavljanja hranilica za ptice.\n“Svi učesnici pomenute akcije koji su u mogućnosti, na lokaciju će doći biciklima. Naravno, po završetku predviđenih aktivnosti odrzaće se ekološki čas o značaju i uticaju svih nas na životnu sredinu koja nas opominje da smo u obavezi da se prema njoj ophodimo kao valja da bi i ona nama pružila zdraviju i srećniju budućnost”- najavio je juče vlasnik kompanije “Školjke Boke” i poznati ekološki aktivista iz Kotora Nevres Đerić.\nSvi učesnici akcije u Orahovcu će imati priliku da besplatno degustiraju zdrave, ispitane školjke i druge morske proizvode.


Agencija za bankarstvo upozorava: Rizik rasta kamatnih stopa na kredite\nAgencija za bankarstvo Federacije BiH ponovo je upozorila potrošače na rizik koji mogu imati u slučaju uzimanja kredita sa promjenjivom kamatnom stopom.\nKretanja u globalnoj privredi početkom 2018. godine ostala su relativno povoljna, američki FED je u martu i junu povećao referentnu kamatnu stopu za ukupno 50 baznih poena, dok je Evropska centralna banka potvrdila očekivanja o postepenom ukidanju ospsežnog programa otkupa obveznica do kraja godine. Evropska centralna banka takođe je odlučila da će referentne kamatne stope ostati nepromijenjene i na sadašnjem nivou najmanje još tokom ljeta 2019. godine.\n“Kod kredita ugovorenih sa promjenjivom kamatnom stopom postoji rizik rasta kamatne stope u periodu otplate kredita, odnosno kod ovakvih kredita kamatna stopa se mijenja sa promjenom određenih referentnih vrijednosti pa tako korisnik kredita ne može unaprijed znati koliko će tokom trajanja kredita u konačnom iznosu platiti banci kamate za pozajmljena sredstva. Ako je po kreditu ugovorena promjenjiva kamatna stopa za cjelokupni period, potrošač se izlaže kamatnom riziku za cijelo vrijeme trajanja takvog ugovora o kreditu. Ako je po kreditu ugovorena kombinirana kamatna stopa, koja podrazumijeva period fiksne kamatne stope i period promjenjive kamatne stope, potrošač se izlaže riziku u periodu kada se primjenjuje promjenjiva kamatna stopa”, pojašnjava Agencija.\n“Rizik promjene, odnosno povećanja kamatne stope je veći što je veći iznos kredita i duži rok otplate. S druge strane, ugovaranje fiksne kamatne stope podrazumijeva njenu nepromjenjivost za svo vrijeme trajanja otplate kredita te, nezavisno o kretanjima na tržištu i referentnim vrijednostima, kamata ostaje ista”, navodi Agencija za bankarstvo u informaciji.


Hoti: Srbija nije pokazala namere za normalizaciju odnosa - Gorapress.net\n10.07.2020. u 15:20\nPremijer Kosova, Avdulah Hoti, učestvovao je danas na virtuelnom Samitu koji su organizovali nemačka kancelarka Angela Merkel i predsednik Francuske Emanuel Makron putem video linka.\nTokom svog obraćanja, premijer Vlade Kosova predstavio je tri glavna principa, u kojima stoji da je teritorijalni integritet Kosova neprikosnoven, i da ne može biti deo pregovora, kao i da se ne može uticati na ustavni poredak Kosova i da konačni dogovor sa Srbijom mora biti u potpunosti u skladu sa Ustavom Kosova.\nTakođe, Hoti je rekao da bi konačni sporazum između Kosova i Srbije trebalo da rezultira članstvom Kosova u Ujedinjim nacijama.\n"Članstvo Kosova u UN bi takođe trebalo da bude deo rezultata sporazuma između Kosova i Srbije".\nHoti je dodao da je na osnovu tih principa i ciljeva Kosovo spremno da nastavi dijalog.\n"Tokom dijaloga, Srbija nije pokazala prave namere za normalizaciju odnosa između dve zemlje", rekao je Hoti i naglasio da veruje da dijalog nema alternativu.\n„Spremni smo i posvećeni da se jednako uključimo u dijalog između Kosova i Srbije“, rekao je Hoti tokom svog govora na samitu u Parizu.\nPremijer Vlade Kosova je kazao da konačni sporazum mora rezltirati uzajamnim priznanjem.\n"Sveobuhvatni mirovni sporazum između Republike Kosovo i Republike Srbije mora rezultirati uzajamnim priznanjem. Bez takvog zaključivanja ovog procesa sporazum ne može uspeti. Uzajamno priznavanje između dveju zemalja je jedini način da se odnosi normalizuju", rekao je on.\nRezultat ovog sporazuma trebalo bi da bude, prema rečima Hotija, i obaveza EU da uključi priznavanje Kosova od strane pet zemalja EU.\n"Članstvo u drugim međunarodnim organizacijama i jasno otvaranje evropske perspektive za Kosovo naš su cilj uporedo sa ovim procesom", istakao je Hoti.\nDanašnji Samit održan je putem video linka, na kom su prisustvovali francuski predsednik Emanuel Makron, nemačka kancelarka Angela Merkel, šef evropske diplomatije Borelj i specijalni izaslanik EU za Zapadni Balkan Miroslav Lajčak. Sa kosovske strane samitu je prisustvovao premijer Hoti a sa srpske predsednik Vučić.


Nema više fingiranih lista čekanja u Kliničkom centru\nPočetak/Zdravlje/Nema više fingiranih lista čekanja u Kliničkom centru\nNiške Vesti10. aprila 2019.\nNa operacije na Očnoj klinici niškog Kliničkog centra, umesto nekadašnjih 2 000 pacijenata, sada čeka svega 300 kaže, profesor dr Zoran Radovanović, direktor Kliničkog centra Niš, objašnjavajući da liste čekanja za neku od intervencija na klinikama postaju sve manje.\nListe čekanja smanjene su i na ortopediji i kardiohirurgiji, a tome je u velikoj meri doprinela bolja organizacija i ukidanje fingiranih listi čekanja.\n“Uspeli smo, pre svega, dobrom organizacijom i promenama direktora na pojedinim klinikama da premostimo taj deo. Liste čekanja smo u potpunosti rasčistili jer smo skinuli sve one ljude koji su čekali na operaciju katarahte, a u trenutku stavljanja na listu nije bilo potrebe za takvu vrstu operacije. Uz pomoć Ministarstva zdravlja uspeli smo da obezbedimo najsavremeniju opremu za Očnu kliniku, tako da je ona sada u rangu svih privatnih klinika. Nedeljno se na ovoj Klinici radi preko 100 operacija katarahte”, objašnjava direktor KC Niš dr Zoran Radovanović.\nOn dodaje da je samo u martu ove godine sa liste čekanja na Očnoj klinici skinuto 400 pacijenata. Očekuje se da pacijenti na operacije u narednom periodu čekaju samo mesec dana.\nSlično je i na Klinici za kardiohirurgiju na kojoj su lekari za prva tri meseca ove godine uradili 120 operacija.\n“Prošle godine je urađeno 300 operacija na ovoj klinici”, dodaje Radovanović. “Sa prosekom operacija od 120 u prva tri meseca uspećemo da do kraja godine ispunimo ono što nam je Ministarstvo zdravlja dalo kao plan, a to je da dnevno imamo tri operacije, što praktično znači da i ovde ukidamo listu čekanja. Smanjuje se i lista čekanja na ortopediji na kojoj su lekari radili tri do četiri operacije kolena ili kukova nedeljno, dok sada taj broj iznosi od 15 do 19 operacija nedeljno”, ističe Radovanović.\nPrema njegovim rečima liste čekanja smanjiće i usvajanje i stupanje na snagu izmena Zakona o zdravstvenoj zaštiti. Na taj način biće omogućen dopunski rad zadravstvenim radnicima i u popodnevnim satima, pa se očekuje da se operacije rade i u tom periodu, a to će dodatno uticati na smanjenje liste čekanja.\nKlinički centar liste čekanja Zoran Radovanović


Bez letova od ponoći do 5 ujutru\n10.06.2018. 11:46h 10.06.2018. 13:30h\nBEOGRAD - Atraktivna trka od pet kilometara na deonici poletno-sletne i rulne staze, zbog koje beogradski aerodrom nije imao letove od ponoći i pet sati kasnije, jedinstven je događaj u regionu koji su organizovali aerodrom "Nikola Tesla", Beogradski maraton i Grad Beograd.\nVredi istaći i sjajni ambijent, uz muzički program kao u noćnim klubovima, čemu je prethodno doprineo i dolazak aviona sa ekspedicijom fudbalske reprezentacije Srbije na aerodrom "Nikola Tesla", sa priprema za Mundijal iz Austrije, što je propraćeno ovacijama prisutnih.\nZadovoljstvo odlično organizovanim događajem nije krio vršilac dužnosti direktora Aerodroma Saša Vlaisavljević.\n- Aerodrom "Nikola Tesla" je deo svetskog vrha, zajedno sa 10 aerodroma poput onog u Njujorku, Frankfurtu i drugih. Ova trka biće tradicionalna, svetla je budućnost našeg aerodroma - rekao je Vlaisavljević i zahvalio se na podršci države i Grada Beograda.\nVlaisavljević je beogradski aerodrom svrstao među jedne od najboljih.\n- Sada je Beogradski aerodrom, po svemu što se događa poslednjih godina, u rangu njujorškog, bečkog, frankfurtskog... Rukovodstvo Aerodroma je ponosno na sve rezultate prve trke - rekao je Vlaisavljević.\nGradski funkcioner Andreja Mladenović posebno je istakao atmosferu trke.\n- Aerodrom je prepoznao značaj trke i koncept zdravog života. Beogradski maraton ima 31-godišnju tradiciju, Grad još niz drugih manifestacija, a sada i jednu novinu koja mora da bude u ovo vreme jer se aerodrom nikad ne zatvara. Teško je organizovati ovakvu trku, verujem da će postati duga tradicija - zaključio je Mladenović.\ntrkabeogradski aerodrommaratoncimuzikanoćni klubcilj


Knjaževac : Skupština u ponedeljak – Knjaževac vesti\nHome / Timocka krajina / Knjaževac / Knjaževac : Skupština u ponedeljak\nKnjaževac : Skupština u ponedeljak\nin Knjaževac, Lokalna samouprava, Najave, Obaveštenja, Politicka desavanja, Sednice SO Knjaževac, Sportsko-turistički resursi Knjaževac, Timocka krajina, Vesti iz Knjazevca, Zanimljivosti, Zaposlenje mart 9, 2015\t0 185 Views\nDragan Mančić Predsednik Skupštine opštine Knjaževac zakazao je za 16.mart 2015 godine (ponedeljak) 32.sednicu Skupštine opštine Knjaževac.\nNa dnevnom redu se nalazi 16 tačaka, a sednica će se održati u sali Društvenog kluba Doma kulture u Knjaževcu sa početkom u 10 časova.\nU nastavku teksta možete videti dnevni red naredne sednice, a najzanimljivije tačke su Predlog rešenja o imenovanju diretkota Turističke organizacije kao i predlog razrešenja i imenovanja vršioca dužnosti JP Sportsko turistički resursi Knjaževac, program uređenja građevinskog zemljišta, održavanja puteva, ulica i komunalne infarstrukture, predlog odluke o doprinosima za uređenje građevinskog zemljišta. Razmataraće se izveštaji o radu ustanova kulture i Centra za socijalni rad, program Crvenog krsta, Regionalnog centra za stručno usavršavanje.\nCeo tok sutrašnjeg Skupštinskog zasedanja redakcija Knjaževačkih vesti kao i više godina do sada prenosiće putem interneta i svog TV Kanala koji se nalazi na adresi www.tv.knjazevac.org.rs i putem kablovskog sistema u Knjaževcu.\nPrevious: U Knjaževačkom muzeju izložba „Snippets of Serbia/Deliči Srbije“\nNext: Troje umrlo od gripa u Zaječaru


Koncert narodne i gradske muzike u Domu kulture - PressLider.rs\nKoncert narodne i gradske muzike u Domu kulture\n2. decembra 2017. Marina Trmčić\t0 Comments Dom kulture Čačak, Koncert, narodna i gradska muzika, Pesmom i svirkom kroz Srbiju\nČačak – Muzičko-scenski program Doma kulture Čačak u nedelju, 3. decembra, od 19 časova u Velikoj sali ove kulturne ustanove organizuje koncert narodne i gradske muzike “Pesmom i svirkom kroz Srbiju”.\nMuzika, igra i pesma su naše tradicionalno nematerijalno kulturno blago. Pored očuvanja tradicionalnog muzičkog nasleđa, na koje smo veoma ponosni, ništa manje ne cenimo i druge, dobre muzičke žanrove, jer lepota muzike i muzičkog stvaralaštva leži i u njenoj raznovrsnosti.\nU želji za očuvanjem tradicionalnog muzičkog nasleđa World Music Centar Serbia i Dom kulture Čačak organizovali su koncert “Pesmom i svirkom kroz Srbiju”, dok je idejni tvorac ove manifestacije je Aleksandar Smrekić.\n← Četiri koncerta na Kraljevom trgu za novogodišnje praznike\nDANE KORICA EKSLUZIVNO za PressLider: SPORT mi je dao sve u ŽIVOTU! →


Reagovanje Bele kuæe na nesreæu u Njujorku - 2001-11-12\nPredstavnik Bele kuæe Ari Flajšer je rekao da nije bilo nikakve neobiène komunikacije sa avionom pre njegovog pada:\n”Da li je došlo do bilo kakve komunikacije izmedju pilota i bilo kog kontrolnog tornja i komunikacionih službi, koji bi nagovestio bilo kakvu nevolju o kojoj su piloti znali? Odgovor na to, zasnovan na svim preliminarnim ispitivanjima glasi - ne,“ rekao je Ari Flajšer.\nTokom na brzinu pripremljenog susreta sa novinarima, gospodin Flajšer je rekao da je isuviše rano reæi šta je uzrokovalo nesreæu. On je pozvao ljude da ne donose brzoplete zakljuèke:\n”Upozoravam sve da su prvi izveštaji najèešæe oni koji se kasnije najviše promene. Sada možete da èujete ljude na licu mesta, koji verno izveštavaju o onome što do sada znaju, onome što su videli, o èemu su oèevici izvestili, a mi æemo nastaviti da osvežavamo izveštaje i stavljamo ih na raspolaganje onako kako budu stizali,“ rekao je Ari Flajšer.\nPredstavnik Bele kuæe je rekao da uoèi nesreæe nije bilo nikakvih uverljivih pretnji o moguæem teroristièkom napadu. On je rekao da šef za domaæu bezbednost Tom Ridž prati razvoj dogadjaja iz Bele kuæe, a da je predsednik Buš u kontaktu i sa gradonaèelnikom Njujorka i sa guvernerom države Njujork.\nUpitan da li bi Amerikanci trebalo da preispitaju svoje planove da putuju avionom, s obzirom na najnoviju tragediju, Ari Flajšer je rekao kako predsednik smatra da bi Amerikanci trebalo da se drže svojih planova za putovanja:\n”Još uvek ne znamo precizno šta je bilo uzrok ovome,“ rekao je Ari Flajšer. Ali, pre 11. septembra svašta se dogadjalo, a ljudi su ipak putovali. Dogadjale su se i nesreæe. Predsednik i dalje veruje da ljudi treba da putuju, da Amerikanci treba da nastave sa normalnim životom i Amerikanci su na to reagovali.“\nPredstavnik Bele kuæe je dodao da je predsednik Buš izjavio sauèešæe porodicama poginulih, i da je pored toga obeæao dalju pomoæ federalne vlade.


"Nešenal interest": Savez Rusije i Kine je američki košmar | Vestinet.rs\nPočetna POGLEDI\t„Nešenal interest“: Savez Rusije i Kine je američki košmar\nNajveća pretnja za Sjedinjene Američke Države postaje jačanje saradnje Rusije i Kine i takav savez mogao bi da postane pravi „američki košmar“, piše „Nešenal interest“ pozivajući se na stručnjake „Centra za nacionalne interese“.\nStručnjaci tvrde da Vašington pravi veliku grešku potcenjujući sve bližu saradnju Moskve i Pekinga. Takođe se ističe da su Sjedinjene Američke Države izgubile nekada povoljnu poziciju iz vremena druge polovine Hladnog rata, kada su odnosi između njih i SSSR-a i Kine bili pojedinačno mnogo bolji nego između same Moskve i Pekinga.\nBez obzira na to, analitičari naglašavaju da uprkos prilično dobrim odnosima između Rusije i Kine, u ovom trenutku nema govora o zvaničnom savezu između dveju zemalja. Prema mišljenju stručnjaka Peking se još uvek plaši da bi savez sa Moskvom mogao znatno da oslabi ekonomsku saradnju sa Vašingtonom. S druge strane, Kina je izuzetno pozitivna u pogledu produbljivanja ekonomske saradnje sa Rusijom u celini, ali neće preduzimati mere za zaštitu Moskve od pritiska Zapada — na primer, potpuno preći na finansijske transakcije u nacionalnim valutama.\nList podseća na reči ambasadora Kine u Sjedinjenim Američkim Državama Cuija Tjankaja koji je izjavio da na fotografiji sa nasmejanim i ispruženim rukama Vladimira Putina i Si Đinpinga nedostaje nasmejano lice Donalda Trampa. Diplomata je naveo da je za Kinu isplativije da radi sa Rusijom i drugim zemljama kako bi se ubrzalo stvaranje multipolarnog sveta, umesto da sa Vašingtonom stalno bude u bipolarnom sukobu sa Moskvom.\nTakođe se ističe da su američki analitičari sa skepticizmom dugo razmišljali o mogućnosti duboke saradnje Rusije i Kine. Međutim, Sjedinjene Američke Države su nesvesno preduzimale korake koji su samo približavali Moskvu i Peking.\nA sada je „najteže pitanje“ za Vašington kako da odgovori na takvo zbližavanje, zaključuje list.\nKinaRusijaSADsavezSi ĐinpingSjedinjene američke državeVladimir Putin


Tužilaštvo Kantona Sarajevo istražuje poslovanje SDA! Žurnal - Jedina slobodna teritorija\nObjavljeno: 29.05.2018. u 12:18h\nFOTO: Press SDA BiH\nStranka demokratske akcije (SDA), u svojstvu pravnog lica, zvanično je pod istragom Tužilaštva Kantona Sarajevo, saznaje Žurnal. Naredba o provođenju istrage protiv SDA donesena je u okviru predmeta „Zadruga“, a Tužilaštvo sumnja da je ta Stranka do kraja 2016. godine, preko posredničkih agencija za zapošljavanje „Eslider“ i „Leading“, oprala najmanje 50 hiljada maraka.\nIstraga bi, formalno, trebala odvesti i do samog predsjednika SDA Bakira Izetbegovića koji je u spornom periodu bio odgovorno lice u pravnom licu koje je počinilo krivična djela pranje novca i utaja poreza.\nDokumentacija o SDA-ovim poslovima sa Esliderom i Leadigom pronađena je još u januaru ove godine kada je po nalogu Tužilaštva Kantona Sarajevo započeta istraga u okviru predmeta Zadruga, jednom od najopsežnijih predmeta u vezi sa organizovanim kriminalom, utajom poreza i pranjem novca.\nPrema informacijama Žurnala, SDA je preko navedenih agencija, na osnovu angažmana fiktivnih studenata, iz stranačke kase izvukla najmanje 50 hiljada maraka. Dio novca koji je, posredstvom bankovnih računa, bio prebačen na ove agencije, kasnije je u kešu bio vraćen odgovornim osobama u SDA, koje su, potom, novac koristile za plaćanje stranačkih aktivnosti, s ciljem da na taj način izbjegnu plaćanje poreza.\nUTAJA 50 MILIONA POREZA\nPodsjećamo, u januaru je, po nalogu Tužilaštva KS, policija pretresla agencije za posredovanje u zapošljavanju Eslider i Leading i tada su uhapšeni osnivači tih agencija - bračni par Enisa i Sanel Đalić. Na ročištu za određivanje pritvora, saopćeno je da je bračni par sklapao ugovore sa firmama o angažmanu studenata i đaka na osnovu kojih su privatne firme na račun ove dvije agencije prebacivale novac. Nakon toga, novac uplaćen na račun agencija podizan je u kešu i vraćan partnerima porodice Đalić, a oni su zadržavali proviziju do 10 posto.\nNa ovaj način, sa porodicom Đalić poslovalo je nekoliko stotina firmi iz Federacije BiH, a sumnja se da je utajeno preko 50 miliona maraka poreza. Žurnal je ranije objavio spisak osumnjičenih firmi i osoba, a u međuvremenu je došlo do proširenja istrage.\nOsim SDA, u okviru predmeta Zadruga, Tužilaštvo istražuje i brojne firme povezane sa ovom strankom. Tako je, recimo, u svojstvu osumnjičenog već ispitan i zet Bakira Izetbegovića – Mirsad Berberović koji je u svojstvu vlasnika firme BIHEXO oprao više stotina hiljada maraka preko Zadruge.\nBerberovićeva firma ranije je od javnih preduzeća kojima su rukovodili kadrovi SDA dobila poslove vrijedne više od 10 miliona maraka. Firma Euroasfalt također je pod istragom u ovom predmetu. Vlasnik firme Hamed Ramić glavni je građevinar u Federaciji BiH, a u prijateljskim je vezama sa predsjednikom SDA Bakirom Izetbegovićem. Osim toga, Hamed Ramić je, prema izvještajima o finansiranju stranaka, bio jedan od donatora SDA.\nNadalje, firma Telefongradnja koja je u vlasništvu porodice Mirze Čelika, SDA-ovog zastupnika u Skupštini Kantona Sarajevo također je obuhvaćena istragom u predmetu Zadruga. Ova firma, unatoč očitom sukobu interesa, dobijala je poslove od kantonalnih javnih preduzeća, a dio novca, kako bi se utajio porez, izvučen je preko zadruge.\nPrema informacijama Žurnala, u posljednje vrijeme intenzivirani su pritisci na pravosudne institucije koje provode istragu u ovom predmetu, a da su oni urodili plodom pokazuje nedavni slučaj sa Kantonalnim sudom u Sarajevu.\nNaime, nakon što je početkom maja Vrhovni sud FBIH ukinuo rješenje o produženju pritvora Enisi i Sanelu Đaliću, te predmet vratio Kantonalnom sudu na ponovo odlučivanje, postupajući kantonalni sudija je „zaboravio“ donijeti novo rješenje, te su prvoosumnjičeni i drugoosumnjičena u predmetu Zadruga pušteni na slobodu. Sve ovo se desilo nakon što je formalno donesena naredba o provođenju istrage protiv Stranke demokratske akcije.\nTužilaštvo Kantona Sarajevo, Pranje novca, SDA BiH\nBIZNIS OLIVERA KOLOBARIĆA


KK Crvena zvezda mts obaveštava javnost da je u sredu opozvao svog predstavnika sa sastanka radne grupe ABA lige jtd u Zagrebu, koja je trebalo da se upozna sa kandidatima za upražnjena mesta u menadžmentu ABA lige.\nRazlog za napuštanje ovog izuzetno važnog sastanka za budućnost regionalnog takmičenja, predstavnika KK Crvena zvezda mts Žarka Čabarkape, bio je nekompletan sastav radne grupe, na kojoj se bez ikakve najave ili obrazloženja nije pojavio predsednik KK Partizan niti bilo ko od predstavnika tog kluba, i pored činjenice da su najavili svoj dolazak.\nNe ulazeći u razloge nenajavljenog i neplaniranog izostanka KK Partizan NIS sa ovog sastanka, KK Crvena zvezda mts nije želeo da učestvuje u radu i donošenju bilo kakvih odluka nekompletne radne grupe u kojoj se nalaze KK Crvena zvezda mts, KK Partizan NIS, KK Budućnost VOLI, KK Olimpija Cedevita i KK Cibona (čiji je predstavnik u ovoj sezoni predsedavajući ABA lige).\nKK Crvena zvezda mts smatra i ovaj neuspešan sastanak radne grupe kao još jedan pokazatelj disfunkcionalnosti i nestabilnosti ABA lige u kojoj se ponovo, i pored brojnih napora većine klubova, ponavljaju stare tendencije i „boljke“ poput sumnjivih sudijskih odluka (po pravilu uvek istih arbitara) na račun istih klubova, stvaranja ili obnavljanja „neprincipijelnih koalicija“ i povratak neregularnosti u veliki broj utakmica ABA lige.\nU tom svetlu, KK Crvena zvezda mts kao jedan od stubova ABA lige ulagao je napor od početka sezone da na bilo koji način ne doprinosi stvaranju loše atmosfere u regionalnom takmičenju, i pored činjenice da smo kao klub primetili identične anomalije u delegiranju sudija, gde se iste sudije redovno pojavljuju na utakmicama srpskih klubova, po pravilu sa identičnim krajnjim ishodom i što je najvažnije sa identičnim tendencijama prema našim klubovima! Dovoljno je da saopštimo podatak da je ove sezone od osnivanja ABA lige jtd, iznesen najveći broj zahteva većine nezadovoljnih klubova za dodatnom sudijskom ekspertizom nakon utakmica ABA lige jtd!


Amerikanka se trenutno nalazi u sedmom meseci trudnoće, ali uprkos tome i dalje vredno trenira. Ona je pre nekoliko meseci i zvanično potvrdila da je u drugom stanju, pa su se brojni američki navijači pitali hoće li biti spremna za Olimpijske igre u Tokiju.\nMeđutim, sada su dobili video snimak koji ohrabruje, a na kojem se vidi kako Morgan sa povećim stomakom trenira sa loptom. Reklo bi se da golgeter ženske selekcije SAD ne štedi golmane na treninzima, pošto je njen udarac i dalje snažan i precizan.\nNavijači na društvenim mrežama i mediji podeljeni su se kada je u pitanju njena pomalo ludačka želja da iako je u zašla u duboku trudnoću trenira veoma naporno.\nIpak, Morgan je najavila da će sa intenzivnijim treninzima početi u maju, samo mesec dana nakon porođaja. U komentarima na internetu su svi oduševljeni njenom posvećenošću, a kako stvari stoje, biće u potpunosti spremna za najveću sportsku smotru.\nAleks Morgan je prošle godine sa Sjedinjenim Američkim Državama ponovo postala svetska šampionka, a osvojila je i zlatnu medalju na OI u Londonu pre osam godina.


Rusija dobila zahteve za preko milijardu doza vakcine - 24.09.2020, Sputnik Srbija\nRusija je dobila zahteve za 1,2 milijarde doza vakcine protiv virusa korona, izjavio je direktor Ruskog fonda za direktne investicije (RFPI) Kiril Dmitrijev. 24.09.2020, Sputnik Srbija\n12:16 24.09.2020 (Osveženo: 01:01 26.08.2021)\nRusija je dobila zahteve za 1,2 milijarde doza vakcine protiv virusa korona, izjavio je direktor Ruskog fonda za direktne investicije (RFPI) Kiril Dmitrijev.\n„Sa stanovišta međunarodnog interesa, primili smo zahteve za preko milijardu i 200 miliona doza vakcine“, rekao je on na konferenciji za štampu.\nDmitrijev je naglasio da Ruski fond očekuje da će proizvodnja ruske vakcine protiv virusa korona dostići nivo od 10 miliona doza mesečno do kraja decembra.\n„Očekujemo bukvalno u novembru-decembru puštanje vakcine koja se meri milionima. Nadamo se da ćemo do kraja decembra dobiti mogućnost da proizvodimo oko 10 miliona doza vakcina mesečno, što će omogućiti da se svi koji žele u Rusiji vakcinišu u rasponu od šest do devet meseci“, rekao je on.\n23 Septembar 2020, 18:50\nPrema njegovim rečima, Rusija će biti prva zemlja na svetu koja je faktički obezbediti uspešnu vakcinaciju protiv virusa korona čitavog stanovništva“.\nPredsednik Rusije Vladimir Putin saopštio je u sredu da će druga ruska vakcina protiv virusa korona biti registrovana u najskorije vreme.\nVećina stanovništva Rusije moći će da se vakciniše za najviše godinu dana


Konstitutivnoj sednici Saveta mesne zajednice Banatsko Aranđelovo prisustvovali su svi članovi prethodnog saziva, kao i izabrani kandidati sa lista stranaka koje daju nove članove Saveta. Takođe, gost konstituivne sednice bio je i gdin Ujhelji Nandor, predsednik Skupštine opštine Novi Kneževac.\nSve prisutne, na samom početku, pozdravio je predsednik prethodnog Saveta mesne zajednice Dragan Nedeljkov i izneo predloženi dnevni red.\nNakon toga, veoma detaljno, članovi prethodnog Saveta upoznli su buduće članove pomenutog tela sa rezultatima svog rada u prethodnom periodu, svako iz resora za koji je bio zadužen, odnosno sa realizovanim projektima, značajem istih za zajednicu sa aspetka postignutih efekata, kao i sa projektima koji su započeti i na čijoj je finalizaciji potrebno raditi u budućnosti.\nPosle uvodnog dela sednice konstituisan je novi saziv Saveta mesne zajednice Banatsko Aranđelovo, čiji članovi su: Ilija Vranković i Dragoslav Samardžija ispred SNS-a, Deže Čejtei i Lenke Cinkuš ispred SVM-a i Dragan Nedeljkov ispred DS-a.\nZa predsednika Saveta MZ jednoglasno je izabran Dragan Nedeljkov, koji je pomenutu funkciju obavljao i u prethodnov sazivu Saveta MZ.\nZa zamenika predsednika Saveta MZ predložen je Deže Čejtei, međutim izbor zamenika predsednika odložen je za narednu sednicu, zbog potrebe pravnog razjašnjenja da li Čejtei može obavljati ovu funkciji, usled mogućeg sukoba interesa, budući da se nalazi na čelu JP „Centar za informisanje“.\nTakođe, za sledeću sednicu dogovorena je i rasprava o raspodeli resora, odnosno konkretnim zaduženjima članova Saveta u narednom periodu.\nNa samom kraju, predsenik Saveta mesne zajednice zahvalio se svojim kolega iz prethodnog saziva Teofanov Milošu, Acin Miri, Gojković Radetu i Kijac Srećku na korektnoj i uspešnoj saradnji tokom koje su zajedno realizovali mnoštvo značajnih projekata i zamolio iste da i u narednom periodu svojim radom i idejama pomažu rad aktuelnog Saveta, budući da su svi na istom zadatku – unapređenju uslova života u lokalnoj zajednici.


Da li matične ćelije mogu da zaustave proces starenja? | Bebologija - Vodič za roditelje\nDa li matične ćelije mogu da zaustave proces starenja?\nMatične ćelije mozga određuju koliko brzo naš organizam stari. Starenje je neizbežan proces kod svakoga od nas, međutim, nova studija je pokazala da se uz pomoć terapije svežim matičnim ćelijama proces starenja moze usporiti ili čak zaustaviti.\nLjudi stare iz dana u dan, a proces starenja predstavlja prirodnu fiziološku pojavu koja se javlja kod svih živih organizama. Međutim, starenje nekada može ići brže nego što je to očekivano, a zajedno sa njim i veliki broj bolesti koje sa sobom nosi.\nKao posledica ovog saznanja, ljudi se često trude da „prevare“ proces starenja korišćenjem plastične hirurgije i različitih lekova i drugih medicinskih sredstava.\nZbog svega toga naučnici se sada trude da otkriju na koji način matične ćelije mogu delovati na određeni deo mozga, hipotalamus, koji ima jednu od ključnih uloga u procesu starenja.\nDoktor Dongseng Cai sa medicinskog koledža Albert Einstein u Njujorku je zajedno sa timom specijalista otkrio da dodavanje svežih matičnih ćelija hipotalamusu može odložiti starenje.\nRezultati ove studije su objavljeni u najnovijem izdanju prestižnog naučnog časopisa Nature.\nBroj matičnih ćelija se prirodno smanjuje sa starenjem\nRanije istraživanje sprovedeno na medicinskom koledžu Albert Einstein je pokazalo da hipotalamus ima ključnu ulogu u kontroli starenja. Dr Cai i njegov tim su uspeli da lociraju specifične ćelije koje su odgovorne za starenje. U pitanju su neuralne matične ćelije koje su uključene u neurogenezu, odnosno stvaranje novih moždanih neurona.\nIstraživači su primetili da se broj moždanih matičnih ćelija hipotalamusa smanjuje u toku vremena, što utiče na brzinu samog procesa starenja. Međutim, dodali su i da se ovaj proces može suzbiti.\n„Naše istraživanje je pokazalo da se broj hipotalamusnih neuralnih matičnih ćelija smanjuje u toku života ispitivane životinje, kao i da ovo smanjenje utiče na starenje. Mi smo takođe otkrili da zamenom ovih ćelija ili molekula koje one proizvode postoji mogućnost da se uspore ili zaustave različiti procesi uključeni u starenju“, naveo je dr Cai.\nSuplementacija matičnim ćelijama usporava starenje\nKako bi otkrili povezanost između propadanja neuralnih matičnih ćelija i starenja, naučnici su selektivno poremetili funkcionalne matične ćelije kod sredovečnih miševa. Primetili su da starenje nastupa dosta ranije kod ovih miševa i da umiru ranije u odnosu na kontrolnu grupu, čije neuralne matične ćelije nisu ni na koji način tretirane.\nNa kraju, naučnici su želeli da otkriju da li dodavanje svežih matičnih ćelija hipotalamusu može preokrenuti proces starenja. Ubrizgali su matične ćelije i kod miševa kod kojih su matične ćelije bile poremećene, kao i kod kontrolne grupe koju su činili zdravi, sredovečni miševi.\nDr Cai i njegove kolege su otkrili da je ovaj postupak bio produktivan i da je su kod svih miševa svi procesi starenja zajedno značajno usporeni. To se dešava zahvaljujući oslobađanju molekula mikro RNK od strane matičnih ćelija, koji utiču na regulaciju genske ekspresije.\nIstraživači se nadaju da ovakve studije mogu, s vremenom, dovesti do efikasnih načina za usporavanje procesa starenja i kod ljudi.


Vozač iz Viteza “napuhao” 5,5 promila na alkotestu, Travničanin 4,4\nTokom policijske kontrole saobraćaja na području Viteza izvršeno je alkotestiranje vozača koji je imao 5,5 promila alkohola u krvi.\n– Radi se o vozaču putničkog motornog vozila marke VW Golf, čiji su inicijali I.A. rođen 1982.godine iz Viteza, kojem je prilikom alkotestiranja utvrđena alkoholiziranost u visini od 5,5 promila. Također, na istom području alkotestiran je i vozač putničkog motornog vozila marke Peugeot, inicijala S.K. rođen 1979. godine iz Travnika, kod kojeg je utvrđena alkoholiziranost u visini 4,4 promila – navode iz Ministarstva unutrašnjih poslova Srednjobosanskog kantona.\n– Ovakve i slične aktivnosti koje su usmjerene na poboljšanje stanja sigurnosti na području našeg kantona biće nastavljene i u narednom periodu – navode iz MUP-a SBK.


Grejanje skuplje za oko 1.000 dinara\nGrejanje u Beogradu poskupeće od 1. oktobra za 18,5 odsto zbog povećanja cena energenata, objavljeno je danas na sajtu gradske uprave.\nCrnogorcu prisilno ugradili radijatore\nNa osnovu sudske presude izvršitelji uveli grejanje u butik Desimira Đačića u Pljevljima. Uz asistenciju policije u njegov poslovni prostor juče su ugrađeni radijatori.\nToplane traže više cene grejanja\nToplane u Srbiji već su zatražile više cene grejanja koje pravdaju velikim dugovanjima građana.\nZbog poreza skuplje grejanje\nSa zimom koja je na pragu i hladnim danima koji su već počeli, Australijanci će uskoro da utvrde da će se grejati skuplje nego ranijih godina.\nToplane traže poskupljenje grejanja\nZbog sve većih dugova i slabe naplate toplane u Srbiji smatraju da je rast cena grejanja neophodan. Toplane duguju 29 milijardi dinara za potrošeni gas i mazut, a privreda i domaćinstva toplanama...\nGrađani državi duguju 50 milijardi dinara\nMađari se greju na pare\nKako bordel greje promrzle beskućnike?\nAustrijski beskućnici se okupljaju u bordelu "Red Rums Laufhaus" u Beču pošto im je vlasnik Peter Laskaris ponudio sobe kako ne bi bili izloženi niskim temperaturama.\nZaječar bez grejanja na minus sedam\nNajveći deo Zaječara juče je ostao grejanja zbog kvara u privatnom preduzeću "Toplifikacija Moravia", potvrđeno je u tom preduzeću.\nCrkvi posle sukoba oko Racije isključili grejanje\nNovosadska Toplana isključila je juče grejanje Crkvenoj opštini zbog duga od dva miliona dinara, saznaju beogradski mediji. Nakon više opomena, u ovom javnom preduzeću odlučili su da crkvi, kao...